“Cawnpiaknak kha Ngai U Law Fim tuah U”—Phungthlukbia 8:33 | Cawn awk Cauk\nVennak Innsang (Cawn awk Cauk) | 2018 March\nREL KA DUH Acholi Holh Akha Holh Aukan Baoule Holh Batak (Karo) Batak (Simalungun) Batak (Toba) Biak Bislama Holh Cambodia Holh Chin (Hakha) Chokwe Holh Chopi Chuabo Holh Chuukese Holh Dayak Ngaju Gitonga Greenland Holh Hmong (White) Iban Holh Ibinda Holh Javanese Kachin Holh Karen (S'gaw) Kazakh Holh Kazakh Holh (Arabic) Kikongo Holh Kimbundu Holh Kisi Holh Krio Laos Holh Lhukonzo Holh Lifu Holh Lomwe Holh Macua Holh Malta Holh Mapudungun Holh Mauritius Creole Holh Mirang Holh Mizo Holh Navajo Holh Ndau Holh Ngangela Nias Holh Niuean Holh Nyaneka Holh Nyungwe Quechua Holh (Ayacucho) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romany (Macedonia) Cyrillic Romany (Southern Greece) Runyankore Holh Rutoro Holh Sangir Saramaccan Holh Sena Holh Seychelles Creole Holh Sunda Tahiti Holh Tshwa Holh Uigur Holh (Cyrillic Cafang Hmanmi) Umbundu Holh Urdu Holh Uruund Holh Wales Holh Wallisian Holh Wayuunaiki Holh\n“Cawnpiaknak kha Ngai U Law Fim tuah U”\n“Ka fapale hna . . . cawnpiaknak kha ngai u law fim tuah u.”—PTB. 8:32, 33.\nHLA: 34, 6\nMahle mah i chimhhrinh awkah Jehovah nih lungsau tein zeitindah a kan cawnpiak?\nNulepa nih fale kha Jehovah cawnpiaknak chungah zeitindah an ṭhanter khawh hna?\nKhrihfabu in hmuhmi chimhhrinhnak in zeitindah ṭhatnak kan hmuh khawh?\n1. Fimnak kha zeitindah kan hmuh khawh, mah nih zeitindah a kan bawmh lai?\nFIMNAK cu Jehovah sinin a rami a si i midang kha siang ngaiin a pek hna. Jeim 1:5 ah hitin kan hmuh: “Fimnak a baumi nan um ahcun, Pathian sinah thla cam sehlaw Pathian nih a pek ko lai; Pathian nih cun ahopaoh kha zaangfah ngai le siang ngaiin a pek ko hna.” Fimnak kan hmuh khawhnak lam pakhat cu Pathian chimhhrinhnak cohlannak thawngin a si. Fimnak nih thil ṭhalo tuahnak in a kan huhphenh lai i Jehovah he naih tein um zungzal awkah a kan bawmh lai. (Ptb. 2:10-12) Cun zungzal nunnak ruahchannak zong kan ngei lai.—Judas 21.\n2. Pathian chimhhrinhnak kha zeitindah kan sunsak khawh?\n2 Mitlinglo kan si ruang asiloah kan ṭhanning ruangah a caan ah chimhhrinhnak cohlan le a ṭhatnak in hmuh kan i harh kho men. Asinain Pathian chimhhrinhnak in ṭhatnak kan hmuh tikah Pathian nih zeitluk in dah a kan dawt ti kha kan hun hngalhthiam. Phungthlukbia 3:11, 12 ah hitin kan hmuh: “Ka fapa, BAWIPA chimhhrinnak cu zei rel loin um hin hlah. . . . BAWIPA nih a dawtmi kha a mawhchiat ve hna.” Jehovah nih kan caah a ṭha bikmi a duh ti kha kan zumh khawh. (Hebru 12:5-11 rel.) Pathian nih ṭha tein a kan hngalh caah a chimhhrinhnak cu aa tlakmi le kan herhmi a si zungzal. Hi capar ah chimhhrinhnak phunli kong kan i ruah hna lai: (1) Mahle mah i chimhhrinnak, (2) nulepa chimhhrinhnak, (3) Khrihfabu in hmuhmi chimhhrinhnak le (4) chimhhrinhnak nakin a ṭhalo deuhmi.\nMahle Mah Chimhhrinh cu Zeicah Fim a Si?\n3. Ngakchia pakhat cu mahle mah aa chimhhrinh khomi zeitindah a si khawh? Tahchunhnak pe.\n3 Mahle mah chimhhrinhnak ah kan tuahsernak le kan ruahnak i uk khawhnak aa tel. Mahle mah chimhhrinhnak cu kan i chuahpimi a si lo caah kan cawn a hau. Tahchunhnak ah, ngakchia pakhat nih sehbing cit a cawn tikah a nu asiloah a pa nih ṭha tein an tlaihpiak. Asinain a hun thiam deuh tikah tlawmpal an thlahpiak pah lengmang. Ṭha tein mawngh a thiam tikah cun amah tein an citter cang. Cu bantukin nulepa nih an fale kha “Khrihfa ziaza le cawnpiaknak” he lungsau tein an cawnpiak hna ahcun an fale cu mahle mah aa chimhhrinh khomi le a fimmi an si lai.—Efe. 6:4.\n4, 5. (a) Mahle mah chimhhrinhnak cu “mihring thar” hruknak ah zeicah aa tel? (b) Palhnak kan tuah tikah zeicah kan lung a dongh awk a si lo?\n4 An upat hnuah Jehovah kong a hngalmi zong cutin an si ve. Mahle mah aa chimhhrinh khomi an si ko lai nain Khrihfa nutling, patling cu an si rih lo. Asinain “mihring thar” i hruk awk le Khrih i zohchunh awkah an i zuam ahcun duhsah duhsah in Khrihfa nutling, patling an hung si lai. (Efe. 4:23, 24) Mahle mah chimhhrinhnak nih “Pathian zeirel loin kan um tawnnak le hi vawleicung pumsa duhnak hlawt kha a kan cawnpiak i hi vawleicung ah hin mahle mah aa uk khomi si awk le ding tein nun le Pathian ṭihzah in um kha a kan forh.”—Titas 2:12.\n5 Asinain kan dihlak in misual kan si. (Pct. 7:20) Asinain palhnak kan tuah tikah mahle mah aa chimhhrin kho lomi le santlai lomi kan si tinak a si lo. Phungthlukbia 14:16 ah “miṭha mi cu voi sarih tiang tlu hmanh sehlaw a tho ṭhan zau lai” tiah a ti. ‘Thawh ṭhan’ awkah zeinihdah a kan bawmh lai? Kanmah thazaang si loin Pathian thiang thlarau nih a kan bawmh lai. (Filipi 4:13 rel.) Thlarau nih a chuahtermi ziaza hna ah mahle mah i uk khawhnak aa tel i mah cu mahle mah i chimhhrinnak he aa pehtlai.\n6. Zeitindah Baibal hlathlainak cu na caah a hun fawi khawh? (A hramthawknak hmanthlak zoh.)\n6 Thlacamnak, Baibal hlathlainak le ruahnak nih mahle mah i chimhhrinh khawh awkah a kan bawmh lai. Asinain Baibal hlathlainak tuah cu na caah a har asiloah na huam lo ah tah zeitin? Na lung dong hlah. Pathian Bia, Baibal kha “duh” awkah Jehovah nih a kan bawmh lai. (1 Pet. 2:2) Baibal hlathlai dingin mahle mah i chimhhrinh khawh awkah Jehovah sinah bawmhnak hal. A hmasa ahcun Baibal hlathlainak kha minit tlawmpal tein na tuah khawh. Cuticun Baibal hlathlainak tuah cu a hung fawi deuh lai i naa nuam deuh lai. Jehovah kong kha dai tein ruah awkah a caan pek na duh lai.—1 Tim. 4:15.\n7. Mahle mah chimhhrinhnak nih thlaraulei hmuitinh phanh awkah zeitindah a kan bawmh khawh?\n7 Mahle mah chimhhrinhnak nih thlaraulei hmuitinh phanh awkah a kan bawmh khawh. Tahchunhnak ah, fa a ngeimi pa pakhat cu a lungthawhnak a tlau tiah a ruah caah hmaanhmaan hmaikal ṭuan dingin hmuitinh a chiah. Hmaikal ṭuannak kong he aa tlaimi mekazin pawl kha a rel i thla a cam. Mah nih Jehovah he an i pehtlaihnak kha a fehter chin. Cucaah a si khawh tikah manh caan hmaikal a ṭuan. A hmuitinh phanh khawh lo awkah zeithil hmanh aa dawnhter lo. A hnuah hmaanhmaan hmaikal a hung ṭuan kho.\nNa Fale kha Jehovah Chimhhrinhnak in Ṭhanter Hna\nNgakchia cu an chuahka in a hmaan, hmaanlo an thleidan khawh lo caah cawnpiak an hau (Catlangbu 8 zoh)\n8-10. Nulepa nih fale kha Jehovah biak awkah zeitindah an bawmh khawh hna? Tahchunhnak pe.\n8 Jehovah nih fale kha “Khrihfa ziaza le cawnpiaknak” he ṭhanter awkah nulepa kha rian a pek hna. (Efe. 6:4) Mah rian cu tuchan ah a har kho men. (2 Tim. 3:1-5) Ngakchia nih an chuahka in a hmaan, hmaanlo kha an thleidang kho lo, zeicahtiah an chiaṭha thleidannak cu cawnpiak a si rih lo. Cucaah cawnpiak an herh. (Rom 2:14, 15) Baibal lei mifim pakhat nih “chimhhrinhnak” tiah lehmi Greek biafang cu “fale zohkhenhnak” timi sullam zong a ngei tiah a ti.\n9 Nulepa nih fale kha dawtnak he an cawnpiak hna tikah fale nih himnak an hmu. Zalonnak ah ri a um i an biakhiahnak le an tuahsernak vialte cu an nunnak ah huham a ngei ti kha an hngalh. Cucaah Khrihfa nulepa nih fale zohkhenhnak ah Jehovah fimnak i bochan cu a biapi tukmi a si. Fale zohkhenh ning cu nunphung pakhat le pakhat, chankhat le chankhat an i lo lo. Asinain Pathian nawl a ngaimi nulepa nih an tuah awk a simi thil kha an ruahdamh lo asiloah minung ruahnak le hmuhtonnak kha an i bochan lo.\n10 Noah sinin kan cawn khawh. Jehovah nih lawng sak a fial tikah zeitindah sak ding a si ti kha a hngal lo. Jehovah kha aa bochan i Jehovah nih “a fialmi vialte cu a tuah dih.” (Gen. 6:22) A phichuak cu zeidah a si? Mah lawng nih Noah le a chungkhar kha a khamh hna. Noah cu a hlawh a tlingmi pa a si. Zeicah? Pathian fimnak aa bochan caah a si. Noah nih a fale kha ṭha tein a cawnpiak hna i an caah zohchunh awk ṭha a chiah. Buanchukcho a tlun hlan, mah a ṭhalo tukmi caan ah cutin tuah cu a fawimi a si lo.—Gen. 6:5.\n11. Nulepa cu fale cawnpiak awkah zeicah fakpi in an i zuam awk a si?\n11 Nulepa na si ahcun Pathian fialmi zeitindah na “tuah dih” khawh? Jehovah bia ngaihnak thawngin a si. Na fale zohkhenhnak ah Jehovah lamhruainak zul. Baibal le bupi ruahnak cheuhnak hna kha hmang. A hnuah na fale cu na cungah an i lawm ko lai. Unaupa pakhat nih hitin a ṭial: “Ka nu le ka pa nih an ka zohkhenh ning cungah kaa lawm tuk. Ka lung suk khawh awkah an si khawh chungin an i zuam. Thlaraulei ka ṭhanchomi hi ka nu le ka pa bawmhnak thawngin a si.” Nulepa nih an fale kha an si khawh chungin an cawnpiak hna hmanhah an fale nih Jehovah kha an kaltak men ko lai. Asinain a si khawh chungin aa zuammi nulepa hna cu a ṭhami chiaṭha thleidannak an ngei kho i an fa zong nikhatkhat cu Jehovah sinah a kir ṭhan kho.\n12, 13. (a) Fale buchung chuah an si tikah nulepa nih Pathian nawl an ngaih kha zeitindah an langhter khawh? (b) Chungkhar pakhat i nulepa nih Jehovah nawl an ngaih caah zeitindah ṭhatnak an hmuh?\n12 Nawlngaihnak he aa tlaiin nulepa cheukhat caah a har bikmi hneksaknak pakhat cu buchung chuah a simi fale he pehtlaihnak ah a si. Buchung chuah a simi a fanu inn in a chuah tikah a nu nih hitin a ti: “Ka fanu le ka tunu pehtlaih khawhnak lam a um hnga maw tiah bupi chuahmi cauk ah ka kawl. Asinain ka vapa nih kan fanu cungah rian kan ngei ti lo, Jehovah cungah zumhfek tein kan um a hau tiah a ka ti.”\n13 Kum tlawmpal hnuah an fanu cu buchung ah a rak lut ṭhan. A nu nih hitin a chim: “Atu cu nifate ti awk tlukin phone a ka chawnh, ca a ka kuat. Kan nuva in Pathian nawl kan ngaih caah a kan upat tuk. Atu cu a ṭha tukmi pehtlaihnak kan ngei cang.” Na fale pakhatkhat buchung chuah an si ahcun ‘Jehovah kha na lung chung dihlak in naa bochan’ lai maw? ‘Nangmah fimnak naa rinh lo’ kha na langhter lai maw? (Ptb. 3:5, 6) Jehovah chimhhrinhnak nih Jehovah cu zeitluk in dah a fim i zeitluk in dah a kan dawt ti a langhter kha i cinken. Na fale telin mi vialte caah a Fapa a kan pek ti kha zeitikhmanh ah philh hlah. Pathian nih mikip kha zungzal nunnak hmuhter a duh hna. (2 Peter 3:9 rel.) Cucaah nulepa hna, Jehovah chimhhrinhnak le lamhruainak kha i bochan u. Nan caah a har hmanhah Jehovah nawl kha ngai u. Pathian chimhhrinhnak kha cohlang u law zeitikhmanh ah ralchanh hlah u.\n14. “Zumhawktlak le a fimmi sal” nih a kan pekmi Jehovah lamhruainak in zeitindah ṭhatnak kan hmuh khawh?\n14 Jehovah nih Khrihfabu kha zohkhenh awk, huhphenh awk le cawnpiak awkah bia aa kam. Lam tampi in cutin a tuah. Tahchunhnak ah, Khrihfabu zohkhenh awkah a Fapa kha rian a pek i Jesuh nih zumhfek tein kan um khawh nakhnga a bawmmi thlarau rawl pek awkah “zumhawktlak le a fimmi sal” kha rian a pek. (Luka 12:42) Mah “sal” nih a sunglawimi lamhruainak le chimhhrinhnak a kan pek. Na ruahnak le na tuahsernak thlen awkah aan bawmmi phungchimnak pakhat na theihmi asiloah mekazin chung i na relmi capar kong kha na ruah khawh. Mah nih thlennak tuah awkah aan forh ahcun Jehovah cawnpiaknak in ṭhatnak na hmu tinak a si caah i lawm ko.—Ptb. 2:1-5.\n15, 16. (a) Khrihfa upa pawl an rian in zeitindah ṭhatnak kan hmuh khawh? (b) Khrihfa upa nih an rian nuam tein an ṭuan khawh nakhnga zeitindah kan tuah khawh?\n15 Khrih nih dawtnak he Khrihfabu a zohkhenhmi Khrihfa upa pawl zong a kan pek. Baibal nih mah pa hna kha “minung laksawng” tiah a ti hna. (Efe. 4:8, NW, 11-13) Khrihfa upa pawl an rian in zeitindah ṭhatnak kan hmuh khawh? An zumhnak le an tuahsernak kha kan i zohchunh khawh hna i Baibal hmangin a kan pekmi ruahnak cheuhnak kha kan zulh khawh. (Hebru 13:7, 17 rel.) Khrihfa upa pawl nih a kan dawt i Pathian he naihter a kan duh. Pumhnak kan baumi le kan lungthawhnak a zormi kha an hmuh tikah khulrang in an kan bawmh colh. Kan bia an kan ngaihpiak, dawtnak in tha an kan pek i Baibal in ruahnak an kan cheuh. An in bawmhnak kha Jehovah dawtnak in na hmu maw?\n16 Khrihfa upa caah ruahnak an kan cheuhmi cu a fawi lo. Siangpahrang David nih a nganmi a sualnak thuh dingin aa zuam tikah profet Nathan caah David chimhhrinh cu zeitluk in dah a har lai ti khi ruathmanh. (2 Sam. 12:1-14) Lamkaltu 12 lakah aa telmi Peter nih Judah mi kha miphun dang hna nakin ṭha deuh in a pehtlaih hna tikah chimhhrinh awkah Paul nih ralṭhatnak a ngeih a hau. (Gal. 2:11-14) Cu a si ah Khrihfa upa caah ruahnak cheuh a fawimi na si nakhnga zeitindah na tuah khawh? I toidor, lawmhnak lungthin ngei law chawnh fawimi si. An in bawmhnak kha Pathian dawtnak langhtertu in hmu. Mah tikah ṭhatnak na hmu lai i Khrihfa upa pawl zong an rian ah an i nuam lai.\n17. Khrihfa upa pawl nih unaunu pakhat kha zeitindah an bawmh?\n17 Unaunu pakhat cu hlanah a tonmi thil ruangah Jehovah kha dawt awkah aa harh. Hitin a chim: “Hlanlio ka tonmi le thil dang ruangah ka lung a dong tuk i Khrihfa upa pawl he biaruah ka hau ti kha ka hngalh. Annih nih sualphawt loin thazaang tu an ka pek. Pumh a dih tik paohah zeitluk in an rian a tam hmanhah a tlawm bik pakhat paoh nih zei na lawh tiah an ka hal. Hlanlio ka sining ruangah Pathian dawtnak hmuh awkah kaa tlak lo tiah ka ruah. Asinain Jehovah nih Khrihfabu le Khrihfa upa pawl hmangin atu le atu dawtnak a langhter. Zeitikhmanh ah Pathian he kan i pehtlaihnak cahter lo awkah thla ka cam.”\nChimhhrinhnak nakin a Ṭhalo deuhmi\n18, 19. Chimhhrinhnak nakin a ṭhalo deuhmi cu zeidah a si? Tahchunhnak pe.\n18 Chimhhrinhnak cu a fak ko lai nain Pathian chimhhrinhnak cohlan lo ruangah a chuakmi ṭhatlonak cu a fak chinchin. (Heb. 12:11) Kain le Siangpahrang Zedekiah i a ṭhalomi an tuahsernak in kan cawn khawh. Kain nih a naupa a huat i thah a duh ti kha Pathian nih a hmuh tikah hitin ralrin a pek: “Zeicahdah na thin a hun i na hmai a chiat? Ṭhatnak kha rak tuah law cu na merh ko hnga; sihmanhsehlaw ṭhatlonak kha na rak tuah caah sualnak nih cun nangmah tei awkah sahrang bantukin aan bawh ko. Nangmah kha uk aan duh, sihmanhsehlaw nangmah nih na tei awk a si.” (Gen. 4:6, 7) Kain nih Jehovah chimhhrinhnak kha a cohlang lo i a naupa kha a rak thah, mah ruangah a nunchung thil ṭihnung a rak tong. (Gen. 4:11, 12) Kain nih Pathian bia rak ngai sehlaw fahnak tampi a tong hnga lo.\n19 Zedekiah cu a tha a dermi le a ṭhalomi siangpahrang a si. Amah nih a uk lioah Jerusalem mi hna cu thil ṭhalo an tong. Cucaah profet Jeremiah nih Zedekiah kha i thlen awkah atu le atu ralrin a pek. Asinain siangpahrang nih Jehovah chimhhrinhnak kha a cohlan lo caah ngaihchiatnak a rak tong. (Jer. 52:8-11) Jehovah nih a herh loin cu bantuk fahnak hna in ding kha a kan duhpiak lo.—Isaiah 48:17, 18 rel.\n20. Pathian chimhhrinhnak a cohlangmi le a cohlang lomi nih zeidah an ton lai?\n20 Tuchan vawlei mi tampi nih Pathian chimhhrinhnak kha capo ah an saih i zei ah an rel lo. Asinain cu bantuk mi hna cu a rauhhlan ah harnak an tong cang lai. (Ptb. 1:24-31) Cucaah ‘cawnpiaknak kha ngai u sih law fim hna’ u sih. Phungthlukbia 4:13 nih “cawnpiaknak kha i tlaih peng law thlah hlah; cucu zul peng tuah, na nunnak a si” tiah a ti.\nBIAFANG CHEUKHAT FIANTERMI\nMahle mah chimhhrinh timi cu mahle mah i uk in i remh kha a chim duhmi a si. Mah nih thlaraulei ṭhancho awk le Khrihfa nutling, patling si awkah a kan bawmh. Baibal hlathlainak ah kan ṭhancho khawh nakhnga le thlaraulei hmuitinh kan phanh khawh nakhnga kanmah tein i chimhhrinh khawh awkah Jehovah sinah thla kan cam a hau\nTipil Innak—Khrihfa Caah A Herhmi\nNulepa hna, Nan Fale kha Tipil in Khawh awkah Nan Bawm hna maw?\nKhual Dawtnak Langhter cu a Herh Tukmi a Si\nChimhhrinhnak—Pathian Dawtnak Langhternak\nText Digital cauk download option VENNAK INNSANG (CAWN AWK CAUK) 2018 March\nVENNAK INNSANG (CAWN AWK CAUK) 2018 March


Singapore i a Um mi Chin Nungak pakhat cu a Umnak hna nih Police sin ah report an timh caah a Zam i Lamkam ah Umnak ngei lo in a Vakvai – (Video) – Chinlung Media\nSingapore i a Um mi Chin Nungak pakhat cu a Umnak hna nih Police sin ah report an timh caah a Zam i Lamkam ah Umnak ngei lo in a Vakvai – (Video)\nOctober 9, 2019 admin Chin News 0\nSingapore i mi sin a um mi Chin Nu pakhat cu a um nak hna nih kum tling lo in singapore ah na ra i misin um na rak ttuan caah police kan in tlaih ter lai an ti. A um nak hna nih cu ti an ti tik ah hi kan Chin Nu hi a thin a phang tuk i a um nak inn in a zaam.\nA pi le pu um lo kar ah a thli tein a chuak mi a si caah um nak le kal nak zong thei lo in lamkam ah a vai. Cu ti lamkam i awlawkchong in a vahvai lio ah kawl nu pakhat nih a va hmuh ngelcel i kawl nu nih cun a sining pawl cu a hal.\nKa kum hi kum 25 ka si cang ko nain ka um nak ka pi le kapu nih kum 25 na tling rih lo caah Singapore ah mi sin um rian ttuawn khawh na si loh. Cucaah police sin ah kan in chiah lai i an in tlaih lai an ka ti lengmang caah ka ttih tuk i a tu bantuk in a thli tein ka zam nak hi a si tiin Chin nu nih hin kawl nu sin ah cun a ton mi thil cu a chimh.\nKawlnu nih cun ‘ ka rian ah kal colh ka duh caah hmun pakhatkhat i kal pi ding in caan ka ngei fawn loh i zeitindah kan ti hnga? MOM (Mi sinum a bawmtu pawl) teh na chawnh ko hna a ti i’ Chin nu nih cun ‘ Agent chawnh ka duh ka ti tawn i ka pi le k apu nih an duh lo i phone ka ngei fawn lo caah ka chawnh kho tawn hna loh, cun ka passport zong an sin ah a um dih fawn’ tiin a ti.\nKawl nu nih cun Chin nu cu na puaisa number na ngei maw tiin a hal i Chin nu nih cun U HLim timi phon number cu a pek i Kawl Nu nih cun phon number cu a lak i an video record mi zong cu a dih colh ve. Kawlnu nih hin a bawm kho thai maw zeitindah chin nu hi a umtuning a si thai ti cu an thawngpang theih a si ti loh.\nVideo: The Chin Times\nAung lah N san le Brandon Vera cu Test nak an Tuah cang hna hih – An Test lio hna VIDEO\nAung La NSang le Bradon Vera i Phomh caan suimilam le Live thlah ning konglam pawl Fiang tein an Thanh cang


Tedim pa Coronavirus in damlo mi nih a nu a chonh caah Daw Aung San Su Kyi nih kawlram chungah zulding mi a thlen – Thechinlungnews\nTedim pa Coronavirus in damlo mi nih a nu a chonh caah Daw Aung San Su Kyi nih kawlram chungah zulding mi a thlen\nMyanmar ram ah Covid-19 in zumh mi hna home quarantine caan cu ni 14 a si tawn, atu hi kawlram chungah a damlo mi an kar chin lengmang caah ni 14 chung home quarantine cu ni 21 a si cang lai tiah Daw Aung San Suu Kyi nih a chim cang\nState Councellor Daw Aung Dan Suu Kyi nih cun Myanmar ram chungah coronavirus damlo mi hmuh hmasabik Tedim pa in a ra pi mi cu a nu kum 58 a si mi a chonh. Home quarantine hi ni 14 tuah a si. natein ni 14 hnuah mah zawtnak hi hmuh a si caah mah bantuk in a tuah mi a si tiin Suu Kyi nih a chim\nSuu Kyi nih cun Health Ministry nawl ngai ding in Myammar mipi hna cu a nawl hna. Thailand in a ra mi kawl mipi hna cu atu hi inn ah ni 14 a tling deng mang cang i, Coronavirus zawtnak an ngeih le ngei lo cu a lang thlumah cang lai caah ralrin tein um i zuam hna u si. Kawlram nih cun mi pakhat a zawtmi a um zong ah thatein a zohkhen lai tiah a chim\nCovid-19 zawtnak le DFW area Laimi riantuannak company cheukhat thawngpang..,,,,,,,.Tuzarh ninga ni ah khan Western Extrusions (Carrollton ) ah Covid-19 zawtnak a ngeimi an hmuh tiin email a ka kuatu nih a ka thanh. A min cu kan thanh kho hna lo nain zumh tlak minung bak a si. Mah company riantuantu minung pahnih sinah thawngpang hlah hnu ah email in thawngpang a ka pekmi hi a hmanmi a si ko tiin fianternak kan rak tuah hna.\nNai zongah khan Laimi tampi tuannak Kraft foods company (Garland, TX) ah riantuanmi pakhat cu Covid-19 zawtnak an hmuh ve ti a si. Covid-19 zawtnak hi kan kiangkam a phanh cuahmah ve cang caah iralring thiam taktak le humhimnak caah hma biatak tein lak kan hau cang.\nLaimi tampi tuannak a si caah ahleice in iralring thiam kan hau,abikin ngandamnak tha lomi le tar ngeimi hna ca hrim ah iralring taktak kan hau. A herh lo ah i lengkai lo ding, kut tha tein i tawl pah lengmang ding a si lai.\nCun, na thawchuah na harh, na khuh na khuh ,na tak a linh le na hrom a fak ahcun Covid-19 zawtnak na ngei maw/ lo tin na chek ah a tha. Na cheknak thawngin nangmah le nangmah ihumhim lawng silloin na innchungkhar le na kiangkam zong hi zawtnak in na luatter khawh hna. Cucaah Covid-19 zawtnak phun hna na pumsa cungah a lang sual ahcun zangfahnak tein vai chek hrim teh.\nI chek khawhnak hmun pawl cu:Dallas County um pawl caah Covid-19 zawtnak i chek khawhnak hmun pawl : 2500 Victory Avenue in Dallas le (2) 9191 South Polk Street in Dallas. Lewisville khua um caah Covid-19 i cheknak hmun pawl cu (1) 701 South Stemmons Freeway, Lewisville, TX 75067 le (2) Prime Care Medical Center, 540 Surf St. Lewisville, TX 75067 hi an si. A cheknak man hi free a si. Ref- Salai Z T lian\nBe the first to comment on "Tedim pa Coronavirus in damlo mi nih a nu a chonh caah Daw Aung San Su Kyi nih kawlram chungah zulding mi a thlen"\nMEMBERTE HNENA NGENNA September 24, 2020


Laimi Lakah Caantling Fulltime Pastor Ttuan Mi Hmuh Awk An Um Lo Tlawm Tuk – The Chinlung Post\nLaimi Lakah Caantling Fulltime Pastor Ttuan Mi Hmuh Awk An Um Lo Tlawm Tuk\nOctober 16, 2020 admin Chin 0\nLaimi lakah caantling (full-time) pastor a ttuanmi hmuh awk an tlawm ko Laimi (Chinmi) kan pastor te lakah caantling (full-time) in rian a ttuanmi hmuh awk an tlawm ngaingai. A bik in ramdang ummi kan pastor te lakah. Khrihfa buu nih cun caantling ttuan ding in an lak ko hna I lahkhah zong caantling ca in an pek ko hna nan. Ramdang I a um lakah full-time in kan lakmi hna pastor te rianttuan ninghi zohtik ah part-time (caancheu) I rian a ttuanmi tluk hmanh in Khrihfa caah rian an ttuan lo ti khawh a si, pastor tamdeuh cu.\nUS ah part-time (caancheu) rian a ttuanmi nih nazi 20 an ttuan zarhkhat ah. Full-time (caantling) rian a ttuanmi nih cun nazi 40 an ttuan. Nazi 40 leng a ttuanmi zong an um len ve. Cusi ahcun ziah caantling in lakmi pastor nih mah tluk pastor rian a tammi cu caancheu riantluk lawng in an ttuan kun ne? Ruah awk a tam ngai cang. An thathut bia maw si siloah an Khrihfa bu nih dah kan dawt tuk ruang hnaah dah a si siloah rianttuan awk an theih lo ruangah dah a si siloah an daithlaang tuk ruangah dah asi? Biahalnak tampi tuah khawh a si ko lai.\nLaimi pastor te lakah caancheu rian bantuk in pastor a ttuanmi tampi hmuh khawh an si cang. Mah chinchap ah lahkhah kan kaih uh tiah an Khrihfa buu cu atu le atu an hal lengmang fawn hna. Ningzak ngai a si. Cawnnak sang zong a nei lomi an tam I zarhpi ni zingah ttha tein le hmual a ngei ngaimi thawngttha hmanh an chim kho fawn hna lo. Kan pastor te lakah a tamdeuh cu zarhte ni chun lawngah tlawmpal te Bible van kau luklak I thawngttha a chimmi pastor an tampi fawn.\nPastor pakhat nih cun a si khawh ahcun thawngttha (sermon) chimding a timhtuahnak ah caan saupi can la seh law thlacam bu tein, a ngaitu ca zongah santlaihnak, tthathnemnak, thlarau thazaang, fimnak tampi a pek hna lai. Laimi pastor pawl an rianttuanmi lakah an chambau ngaimi pakhat cu pastoral counseling hi a si. Mahkong zong chim ding cu a tam ngai ko.\nPastor pakhat cu caantling (full-time) in rian pek a si ahcun cawn nikhat ni in ninga ni tiang a Khrihfa buu le a member caah rian a ttuan awk a si ve. Ramdang le bang ahcun member te rian bawmh ding a tamtuk. Appointment zul ding lawng hmanh a tamtuk. Scot McKnight nih a chim bang in cawn nikhat ni in ninga ni tiang khrihfa bu le member caah rian a ttuan lo I zarhpi ni zing lawng I pulpit I phung a chimmi pastor cu pastor an si lo ati. A hman tuk ka ti.\nZa ah za a hman. Mahti ka chim tikah pastor na hnahchuah hna I si nan ka ti men lai. Pastor zei ah na rel hna lo a si ti zong nan ka ti men ko lai. Mi soisel na tthawngtuk ti zong nan ka si men ko lai. Nan ka ttialmi vialte khi Bible thiamsang pawl nih an chimmi he a khat ko. A hman maw hman lo ti cu tuak ve ko thluak na neih ahcun. Pastor a rian hi a tamtuk. A kau tuk. Caantling in rian pek an si I cuve bantuk in lahkhah zong pek an si fawn\ncaah khrihfa bu le member caah caantling (full-time) in ttuan ve hna seh law khrihfa bu le member caah santlaihnak le tthathnemnak tampi a chuahpi lai. Lahkhah lawng caantling bantuk in ei ttung I caancheu (part-time) bantuk in rianttuan cu Pathian hna zong a tla lai lo. Laimi an kan dawt lo zong a si pin ah Pathian an dawt lo zong a si fawn ka ti. Cheukhat kan pastor te le bang cu Khrihfa bu ah company CEO, boss, manager, le lawbaan bantuk in nawlneih an duh tuk.\nPastor cu Pathian sal an si bantuk in khrihfa bu caah sal bantuk in rian an ttuan ding a si ko. Toidornak an neih awk a si. Laimi kan pastor pawl Laimi khrihfa bu le Pathian nan kan dawt taktak ahcun caantling (full-time) bantuk in nan rian kan ttuanpiak uh tiah kan nawl hna.Kan pastor tamdeuh cu an caantling rianttuanmi hi tuak tik le zohtik ah thlakhat ah nazi 10/15 hrawng lawng an ttuan ti khawh a si. Caantling pastor kan herh ko hna.\nCrd: Van Tum\nRALTTHA TAKTAK IN A VUN THUAT KO CANG HNA HI, ATURU KO\nHakha NLD Simi Poh Sawm Nak Le Thawng Thanh Nak


2020 Thimnak Caah Mee Pek Ning Cawnpiaknak Hakha University Ah An Tuah – THE CHINLAND POST\nSalai CungCung|2019 August 22| Chin ramkulh thimnak committee phuthen le Hakha university um 2020 thimnak ah avoi khatnak mee a pe dingmi sianghleirun pawl mee pek ning kongkau cawnpiaknak cu August 22 zing suimilam 10 Hakha university ah an tuah tiah kan theih.\n“Vawlei pumpi uknak tuanbia kan zoh tikah uknak hi a phunphun aa thleng lengmang mi kan hmuh. Cu ve bantuk in kawlram zong ah siangpahrang uknak chan in aphunphun in aa thleng lengmang ve. Cu ti a si hnu ah 2010 tawk in party kip democracy chan tiin cozah lei nih rak kal pi a si. Cu party kip democracy chan ah cun rampi uk tu ding ah mizapi nih mee pek in thim an si. Cuti cozah lei nih rampi uktu ding ah thimnak a tuahmi cu ramkomh thimnak commission tiin an tuah. Cu a tang ah cun ramthen le ramkulh tiin commission a um than, peng kip le khuate kip tibantuk in an um fawn. Cu caah mee pek tikah zeitin kan pek lai timi cawnpiak ding ah tu bantuk in kan ratnak hi a si” tiah ramkulh thimnak commission phu then in Chairman Uk Nawl nih tonpumhnak ah a chim.\n“Tu lio mino hi hmailei uktu ding nan si caah zei zong te hi nanmah cung ah a um dih. Chungkhar lei in siseh, ram lei siseh, khirhfabu lei in siseh bochanmi nan si. Mino nan zapi, a voikhatnak 2020 thimnak tuah tikah mee pe kho ding dirhmun lawng te n si caah 2020 thimnak kan ram pumpi uktu hna thimnak ah hin nan zapi i tel khawh ding kan in sawm hna. Hi rampi uk tu ding le a tawlrel tu ding hna caah mee nan pek ding a biapi tuk. 2020 thimnak ah mizapi nan i tel lawng ah hi thimnak cu tlamtling tein kan tuah lai” tiah a chim chap.\nPrevious ခ်င္းျပည္နယ္ ခုိင္ကမ္းျမိဳ႕တြင္ ဆုိင္ကယ္ခုိးမႈအား နာရီပုိင္းအတြင္း ဖမ္းမိ\nNext Minister Pau Lun Min Thang; Operation Aa Tuahmi Mizaw Tangka Kan Halter Hna Lo


Fianternak: Myanmar ah UN ralkap thlah dingin bia an khiak lo | The Chin Express\nFianternak: Myanmar ah UN ralkap thlah dingin bia an khiak lo\n“Myanmar ah UN ralkap thlah dingin bia an khiah. Myanmar ah UN ralkap an lut lai … ” tiin nai hrawng cu FB ah thawngpang tampi a leng.\nA dik lomi si. Myanmar ah UN ralkap thlah dingin bia an khiak lo. “R2P” tiin zapi nih theihmi “Responsibility to Protect” cu UN ralkap thlahnak asi i UN Security Council (UNSC) lawng nih a khiah khawhmi asi.\nUN Security Council (UNSC) nih “Myanmar ah UN ralkap thlah (R2P) dingin bia a khiak lo”.\nZeitin dah mah thawngpang diklo hi a chuah kun?\nUS ram, New York ah a ummi Global Center for R2P timi NGO pakhat nih, “Myanmar ralkap nih mipi a thah thluahmah hna caah UN Security Council nih UN ralkap thlah hnawh a herh,” tiin UN Security Council forhfialnak cathanh a chuahmi kha mi tampi nih “UN nih Myanmar ah UN ralkap thlah dingin bia a khiah” tiin an ruah palhmi asi.\nGlobal Center for R2P cu UN asi lo pinah UN ralkap thlahnak (R2P) nawl a ngeimi zong asi lo. “Mah ram ahhin UN ralkap thlah (R2P) a herh maw” tiah a ruahnak a langhtertu le thlahnak nawl a ngeimi UN Security Council a forhfialtu NGO sawhsawh asi.\nGlobal Center for R2P nih cun “China nih Uyghur muslim a thahnawn peng hna caah China ah UN ralkap thlah (R2P) a herh” ti zongin a thanh i ‘asen (red alart)’ ah a chiah ko. Nain mah thawngin China ah UN ralkap an thlah hna lai tinak asi lo.\nCu bantukin, Global Center for R2P nih “Myanmar ah UN ralkap thlah (R2P) a herh” ati i ‘asen’ ah a chiah thawngin Myanmar ah UN ralkap an thlah hna lai tinak asi lo.\nKan chim cang bantukin, “UN ralkap thlahnak (R2P) nawl a ngeitu cu UN Security Council lawng asi”.\nMah kong cu London hrambunh BBC media nih Global Center for R2P hruaitu Dr. Simon Adams interview an tuahmi zong atang ah zoh khawh asi.\nUN Security Council nih Myanmar ah UN ralkap a thlah lai maw?\nHmailei kong cu 100% kan chim kho lo. Nain a thlah lai lo ding cu 99.99% a fiang ko.\nAruang cu, UN Security Council (UNSC) ahcun ram 15 an um i ram 5; China, Russia, US, UK le France hi zungzal chungtel an si i UNSC biachahmi leetnak nawl (veto power) a ngeimi an si.\nCucaah, China le Russia nih an duh lomi cu UNSC nih zei hmanh a tuah kho lo. China le Russia nih cun anmah miaknak caah Myanmar ralkap an dirkamh ti cu zapi hngalh asi ko.\nCucaah, UNSC member ram vialte nih Myanmar ah UN ralkap thlah (R2P) dingin an lungtlin zongah China silole Russia silole an 2 ningin ‘veto power’ an hman lai i thlah lo ah a cang ko lai.\nUN ralkap thlah cu chim lo, China le Russia nih an duhlo ruangah atutiang hi UNSC nih “Myanmar ralkap nih uknak na firmi (coup) UNSC nih kan cohlang lo ti hmanh cathanh a chuah kho lo. “Mipi fahnak pek i sum” ti te lawng a chuah khawh. Phun dangin chim ahcun, Myanmar ralkap nih uknak a firmi hi UNSC nih a cohlan bantuk ah a tla. Mah kong cu mah hi hmet law ka ṭial ciami tling tein rel khawh asi.\nTheihternak: Mah hi tha chiatnak caah kan ṭialmi asi lo. The Chin Express cu kan miphun sinah rinhtlak a simi thawngpang dik thanh aa zuam pengmi kan si bantukin kan miphun nih thil dik hngal hna seh, ti kan duh caah thil dik kan ṭialmi asi.\nNa rel cang maw? CNF Chairman Pu Zing Cung: Ramdang ralkap an ra lai lo, kanmah Kawlrammi nih kan ṭuan herh\nHmasa thawngpangMalaysia um Chinmi nih i ralrin bak ding\nHnu thawngpangThawngṭha: CBCUSA nih CDM caah $520,000 (Kawlram ting thong 7 leng) a hlut cang


Ralhrang Nih Pitar Kum 62 Minung An Tleihhrem Pin Ah, An Ralbawi Pawl Nih An Tleihhrem Mi Chungkhar Sin Ah An Va Timi Bia Nih Ram Mipi Thinlung A Khenh Tuk – HRINGDILDEL LAIRAM\nRalhrang Nih Pitar Kum 62 Minung An Tleihhrem Pin Ah, An Ralbawi Pawl Nih An Tleihhrem Mi Chungkhar Sin Ah An Va Timi Bia Nih Ram Mipi Thinlung A Khenh Tuk\nNovember 7, 2021 ah ralhrang pakhat nih pitar kum 62 minung a si cang mi cu an dum chung ah a tleihhrem. Shan State, Kutkai Township, Namphalon khua i a cang mi thil a si. Mi a tleihhrem tu ralhrang cu Min Min Soe timi a si i Battalion 336 i ralkap rian a ṭuan lio mi a si. November 11 chun ah an pule pawl nih cun thilhman si nak kong cu an lngh ter i, a tleihhrem tu ralkap pa zong cu a aining tein fak tkatka in an hrem nak ding kong zong an phuan chih. Sual nak a tuahtu Min Min Soe cu an tleih cang tiah thawng theih a si.\nTualsung ralkap ṭuanvo neitu pawl nih cun an va leng hna i, “Kan naule pawl hi titsa nei mi le taksa i a nung ve mi le thisen le taksa nei ve an si i n i sum khawh ve bak lo ruang ah hi bantuk hin thil a can nak hi a si tiah ngeihthiam an hal hnu hna ah sii ei ding mi an va pek hna. Cunglei i rian a tuan mi an ralbawi pawl nih an ngeihchiat nak hrawmpi nak ding caah tiin ting 10 an pek nak hna kong cu pitar tuamhlawmtu Daw Lwan Reh nih media pawl sinah a chimh hna.\nDaw Lwan Reh nih, “Kan umnak ah pitar pawngsual konglam hi kan rak thei bal loh, aum bal loh. Hi thil hi a phnh taktak ruang ah hin nu a si mi poh cu kan ngeih a chia i kan thazang zong a der i kan lung a fak tuk hringhran, ka pi hi tutiang rawl a ei thiṭha kho rih loh. An velhnak le an vuak nak ah a hmai zong a phing dih, a kaa zong a phing dih i rawl zong a ei thiṭha kho rih loh.\nKan dum chung ah hin a mah te lawng khua a sa i a um zungzal tawn a ho hmanh nih kan umpi kho ve bal loh, a thilton mi rapthlak tuk ruangah hin amahtein aum ngam ti loh. A caan ah le ka ning hi a zak tuk e tiin a ṭap zungzal, ahlan in a damcak lo mi a si i tu’ahcun a thinlung le a taksa zong a buai tuk hringhran. Mithar a hmuh hna asi le a ṭih tuk hna, midang vialte zong hi a tih dih cang hna. A harhdamnak hi kan sia a herh tuk htinghran, ralhrang pawl pawng ah hin a ho hmanh nu pohpoh kan him bak ti loh. Kan hnu zong ah phungyi nu(metila) tleirawlte cu ralhrang pawl nih an rak pawngsual cang e” a ti.\nWomen’s League (Myanmar) WLB pawlkomh nih kum 70 chung ralhrang pawl nih tlangcung nu pawl an rak pawngsual cang hna, khuachung nu an pawngsual mi hna cu i kah doh nak phunkhat a si. Mah hi pawngsual buai nak cu ramchung ah a cinfeltu ding an um lo ruangah vawlei cung huap boaceih nak zung ah kan phanh pi lai tiah an ti.\n← Kan Ram Do Thlennak Caah Bawipa Nih Kan Biakinn Le Kan Inn Lo A Herh I Bawipa Nih A Hman ChungmiA Si\nBreaking New : Khah Ralhrang Pawl Cu Anmah Le Anmah Nunnak Tiang An I La Cang Ko Hih →


The Hakha Times Nih Mizo Holh In Thawng An Chimnak Kongah Mah Le Hmuh Ning Cio! – Chin 11 News\nThe Hakha Times Nih Mizo Holh In Thawng An Chimnak Kongah Mah Le Hmuh Ning Cio!\nMah le Hmuh Ning Cio:- The Hakha Times nih Mizo holh in thawng an chimhnak hi mi cheukhat a popular nak ding le follower an tam nak ding ca lawngah a ruat mi nih cun a tha tuk an ti ko men lai. Asinain, follower tam nak ding ca’h le popular nak ding ca lawng hin cun ruah awk an tha dih rua lo. Mizo holh nih zei tlukin dah Laimi influence a kan tuah ti hi kan theih a herh ngai. Laitlangah tu lio kan hlasak thiam cheukhat zong Lai hla nakin Mizo hla a uar deuhmi hna an lo cang.\nIndia ram zongah Mizo holh nih hin influence a kan tuah taktak ti cu kan theih dihmi a si. Lawngtlai District (Lai Autonomous District Council), District pakhat a si ve mi kan Lairam ah Lai holh rim a nam ti lonak a sau ngai cang. Voikhat cu Aizawl ah a um mi “Lai House” ah kan riak i cu ka ahcun kan pawngah a riak ve mi Lawngtlai in a ra mipa he bia kan i ruah i ” Lai chu ka ni a, maseh Lai ttawng ka thiam lo” (Lai cu ka si ko nain Lai holh ka thiam lo) a ka ti ko. Laimi si ko tung, Lairam ah um ve ko tung ii Lai holh thiam lo khi nang zeitin dah na ruah ve?\nMizo holh in thawngchimnak thawngin kan Lai holh a thangcho deuh lai, Kan lai holh ram a kau deuh lai tiin kan ruah ahcun kan i palh cikcek lai. The Hakha Times nih Mizo holh in thawng an chim tikah a fiang mi cu a ngaitu hi tam deuh cu Laimi kan si ko. Cucaah, Laimi sinah Mizo holh cawisan le karhter bantuk a si. Lai holh cu Chin State Township pakua (9) chungah Township pahnih, Thantlang peng le Hakha peng lawngah hmanh khawhmi holh a si.\nTutiang khoika zung le parliament hmanh ah official tein hmanh khawhnak a um lo. Kan Hakha khua cia lila hmanh ah Zung kal ahcun Lai holh hmanh khawh a si lo. A fawinakin chim ahcun a him mi holh ti khawh a si rih lo. Sihmanhsehlaw, Mizo holh cu Mizoram pumpi in an hmanhmi holh a si hlei ah official tein zung le parliament kip ah an hmanhmi holh a si fawn. India ram Reginal level in hmanhmi holh a si. A fawinakin chim ahcun a him i a hram a fek tuk cang mi holh kan ti khawh. Mizo holh bantukin kan Lai holh hi a him nak ding le Reginal Level tiang phan khawhnak ding ahcun Laimi nih Lai holh hi kan cawisan i kan thanchoter a herh.\nThe Hakha Times nih Lai, Mizo le Kawl tiin thawng an thangh. A si cun, ziah kawl hi tah a tha ko maw timi biahalnak a um kho men. A si ko, Kawl holh hi cu kan duh bia si loin kan ram holh (National Language) a si tikah kan duh le duh lo si loin Myanmar ram chungah kan um chung paoh cu kan herhmi Holh a si. Amah bel te kawl holh uar tuk cu a tha lem hnga lo. A si ahcun, Mizo Holh cu tah Chin State chungah Mizo holh a hmangmi khua an um maw? A si cun, ziah Mizo holh a hmangmi an um lonak hmunhma ahcun Mizo Holh in thawng an chim? Mizo holh cawisan le karhter a si ko lo maw?\nNote: A cung i ka tialmi hi The Hakha Times thangchiat duh le soisel duh ah a si hrim lo. Laimi nih midang Holh le Ca siloin kanmah Holh le Ca te hi cawisan le thanchoter hna usih timi ruahnak he tialmi a si. Catialtu: Salai Van Peng Uk


Happy Birthday Hla An Tial Hmasa Lio Ah Chuah Ni Lawmh Nak Caah Rakphuah Mi A Si Lo – Global Chin Post\nHomeTheihtleiHappy Birthday Hla An Tial Hmasa Lio Ah Chuah Ni Lawmh Nak Caah Rakphuah Mi A Si Lo\nHappy Birthday Hla An Tial Hmasa Lio Ah Chuah Ni Lawmh Nak Caah Rakphuah Mi A Si Lo\nFebruary 22, 2018 admin Theihtlei 0\n“Happy Birthday timi hla tehi chuahni lomhnak poah ahcun nan sak cio kolai,a si nain mah hla hi honih dah ttial,honih dah rak sak hmasa timi hicu a hngal mi kan tlawm ttheu lai. “Happy Birthday timi hla hi vawlei cung hmun kip chuahni lawmhnak ahcun a sa lo mi hi a um lo tluk si lai. Asinan mahhla an rak ttial hmasa ahhin chuahni ah sak ding in phuah mi a rak si loh. Apoi ngai mi cu mah hla a rak tuah tu hna nih hin Credit pek an rak duh lo mi si.\nGreen Need timi cauk chingchiah nak chung ahcun ‘Happy Birthday ‘ti mi hla hi mirang in mipi nih antheih ngai mi hla a si tiah aa ttial. A tlawm lei ah holhphun 24 in an leh i an sak mi hla a si. Cun mah hla nih hin konglam,tuanbia ttha tuk mi pakhat a ngeih.\nVoikhatnak a ttial tu hna,Unau pahnih.\nMILDER le PATTY HIlL’Happy Birthday’ hla cu Melody le hlabia hi Milderd J.Hill(1859-1916) le Patty Smitth Hill(1868-1946)ahkhan unau pahnih nih an rak ttial.\nPatty hi siangcachim si siangca chimh lawng lo in Patty Hill Blocks pawl kha a ser tu a si. Colambia Sianghleirun ah cachimh rian ttuan pah buin (Natialnal Association For Nursery Education) timi ahhin a dirh tu a rak si. Mah a dirh mi cu( National Association For The Education Of Young Children) tiah min an thlen. Mildred cu a u nu bantuk in aa tuan mi tamlo nain mifim pakhat a rak si. Hlattial tu,Organ lei le a dang lei ahhin thiamnak ngei mi a si.\nHappy Birthday To You” timi hla i a tuan bia. Mah hla Melody cu Mildred nih a ttial i a bia pawl hi Patty nih a ttial. Asinain mah hla an rak ttial hnawh chan mi cu sianghnakchia pawl zingka te an i chonhbiak nak caah an rak ttial mi a rak si. Ahram thok cem i a min cu (Good Morning To All) ti a rak si i hngakchia hna nih sianginn khan chung ah an rak sak tawn.\nMah (Good Morning To All) timi hla cu an u nau in ( 1983) Kum ah an rak chuah mi “Song Stories For The Kindergarten) timi cauk hi a cheuchum bak a rak si. Atu ahhin mahhla hi ho nih dah chuah ni lomhnak i sak awk ah an thlen ti mi hi fiangtein hngalh khawh a si lo. A sinain 1924 kum ah Roberth H.Coleman nih a rak chuah mi cauk ahcun mah hla biafang pawlhi a rak i thleng.\nMahhla hi duhsa tete in minih an vun hngalh tluahmah i 1934 kum ah Jessica Hill Le Mildred Patty unau hna cu mah hla kong he pehtlaihin buainak a rak chuak bal. An u nau in an rak chim mi cu ‘Good Morning To You ‘timi hla i a melody cu “Happy Birthday To You”ah nawlpeknak um lo in nan hman tiah an rak ti hna.\nSong Stories For The Kindergarten Phaw cuang.\nKum 1935 kum ahcun Jessica cu cachuah naklei company Clayton F .Summy he an i bawm i ( Happy Birthday To You ) hla cu an rak chuah. Mahhnu ahcun mah hla a ngei tu sinak ca runvenak zong a rak tuah chih.\nHappy Birthday To You timi hla kong ahhin buainak Clayton F.Summy Company cu a hnuah John F.Sengstack nih a rak cawk hna. An company min cu Birch Tree Ltd tiah min an rak pek. 1988 Kum ah Wanner Chappell Company cu ‘Happy Birthday To You ‘hla i a ngei tu he Birch Tree company cu Dollar 25 million in a rak cawk hna. Ahnu deuh ahcun Warner Chappell company cu mah hlangei tu sinak cu American ram chung ah a nun peng khawhnakhnga an mah hi a ngei tu ansinak kha 2030 kum tiang a nung rih i,mahchung ahhin an mah hna tlaknak tel loin Happy Birthday hla cu cawhlehnak an hman ahcun phungning a si loh tiah an phuan.\n2013 kum ahcun Warner Chappeel Company cu ‘Happy Birthday To You”Hla i angei tu sinak cu a ttuh in a hman tiah taza an cuai. Kum 2015 kum ahcun Federfal biaceih zung nih Warner Chappell i ai ngeih mi ca hi phunning siti lo tiah bia an chah. Hlanlio deuh mi angei tusinak an ttin lio ahcun mahhla i Sandaya version lawng hi zungei ah an theih ter hna i, biafang le melody i theih ter siloh caah phung tling a si lo tiin biaceih zung nih an ngeitu sinak kha an rak co hlan piak lo.\nNgeitu sinak Asok tu,Warner Chappell Company.\nWarner Chappell company cu 2016 kum ah Dollar 14 million in an rak i ngai thiam i ” Happy Birthday To You” hla cu mipi nih za long tein an sak khawh tthan mi hla a si. Mah hla tehi vawlei cung hmunkip ah chuahni lomh poah ah an sak mi si. A sinain ngeihchiat awk ngai a si mi cu mah hla a rak tuah tu taktak nih hin miaknak zeihmanh rak hmuh mi um lo. Mah hla funghnih hi Melody aakhat i a bia fang le lawng ai dang.\nGood morning to all.”


Ngeichiat nak thawng ralhrang nih sualnak ngei lo hngakchia Maung Maung thilak meithel in an kah – Lai Lungrawn Post\nNgeichiat nak thawng ralhrang nih sualnak ngei lo hngakchia Maung Maung thilak meithel in an kah\nLawng Lung peng ah Mg Zin Maung Thant kum 15 cu ralhrang nih an kahthah Thanintharyi ramthen, Dawei ramkomh, Lawng Lung peng Oh Yi Phyo khuakomh Kad Nge Htein khua ah September 17 zaan Suimilam 6:30 hrawng ah ralhrang hna nih kum 15 ngakchia Mg Zin Maung Thant cu an kahthah tiah Democracy lei cawlanghnak committee Dawei pengkomh tuanvo ngeitu pakhat nih a chim.\nKahthah a tong mi hi Mg Zin Maung Thant a si tiah kan theih. Zaan suimilam 6:00 hrawng ah ralhrang hna hi phungki inn hrawng ah hmunhma an la dih. Kad Nge Htein khua ah cun zaan Suimilam 6:00 leng in leng chuah lo ding in an chimh hna. Mg Zin Maung Thant cu Suimilam 6:00 leng hrawng ah lam cung in a chuak i ralhrang hna nih cun an auh i a tih tuk si theo lai a zaam i an kah ” tiah khuami pakhat nih a chim.\nTu ni tu caan tiang zong ah Kad Nge Htein khua phungki inn ah ralhrang hna cu timhcia tein hmunhma an la i a chawk ni poh an chek hna tiah khuami hna nih an chim.Mah leng ah ralhrang hna cu Oh Yee Phyo khuakomh Lawng Lung peng chung um khua chekhat ah ralhrang thazaang tam pi in chek nak an tuah tiah Democracy cawlcanghnak committee (Dawei pengkomh)sin in theih asi the chin post.\nBreaking:Nizan Thantlang thil cang mikong ah CBC nih fiangter nak an tuah cang.


Salai Ceu Bik Thawng: CNLD Kong Fianternak (Dal-1nak), CNLD, NLD Le USDP Party Kan Idannak – Lai Lungrawn Post\nCNLD kong fianternak(Dal-1nak)\nMiphun party kong zarhkhat voi 2/3 in ka hun post cang lai. Cucaah ka FB friend pawl a siarem lomi nih hrial chung khawh ka si lai. Miphun caah share zong bawmh khawh ka si pumpak ruahnak tete zong comment in hun ceih le hal chap cio khawh a si lai.\nBia hun fun ahcun— USDP cu thanchonak (development) party a si. NLD cu democracy party a si. CNLD cu miphun covo federal miphun mahte-khuakhannak party a si. Thanchonak cu aho party cozah poh nih tuah khawhmi a si. Democracy zong ahram thlak a si cang. Ralkap nih zeiti konglam hmanh in nawlngeihnak (a-na-ting) an la than lai lo. Cucaah atu kan lohma a ngan bikmi cu miphun federal khuakhannak, miphun damnak caah zeitindah kan ithanghphawk lai ti kha a si cang. (NLD le USDP he kan policy zeidah aa dang timi kha point-10 in kan peh/fianter tthan te lai).


RALKAP KAH HLIAMH MI TAMU KHUAMI PAKHAT RIANRANG IN SIZUNG APHAN TTHAN – The Chinlung Post\nTamu khuami pakhat ralhrang kawlralkap hna nih an kah hliamhmi cu India ram Manipur, Imphal sizung in a chuah hnu ah rianrang in sizung ah an luhpi tthan tiah tiah thanhnak an tuah. Kawlralkap ralhrang hna nih Tamu khuami minung pathum an kah hliammi chungah minung pakhat cu sizung in a chuah hnu ah rianrang in sizung ah kalpi tthan a si.\nThawngpang dang:Kawlralkap ralhrang hna nih raltuknak vanlong hmangin Tuluk ramchung in Alaw Bum tlang ah a ummi KIA an phomh hna tiah Wechat social media ah an tlangzarh cang. Hi konghe pehtlain bnionline thawngzamhnak nih alanghter mi cu ralhrang kawlralkap hna nih KIA ralhrang hna cu cunglei raltuknak vanlong in biatak tein an kah hna tiah a langhter. Alaw Bum tlangah hmunhma a lami KIA ralkap hna cu ralhrang kawlralkap hna nih Tuluk ramchung in raltuknak vanlong hmangin an kah hna tiah an tial.\nCulawng siloin Alaw Bum tlang ah a ummi KIA ralkap hna cu vanlong siseh tanglei in kawlralkap battalion pahnih bak in hriamnam ngan he an kah hna tiah an langhter tthan. Vanlong an kah hna nak hi Tuluk ramchungin an vun kah tiah an chim chih. Hi konghe pehtlaiin KIA lei in thawngthanhnak nawlngeitu ralbawi Col. Naw Bu nih a chimmi cu hriamnam ngan a simi kuan panga hrawnghrang hna cu Tuluk ramchung ah an tla hna. Asinain minung a thimi le hliam a tuarmi cu theih an si lo tiah a chim.\nTutan ah kawlralkap ralhrang hna nih an kah hna nak Alaw Bum tlang sakhan cu aliamcia ah khan KIA nih an lak khawh.Atu bantukin Alaw Bum tlang siseh Laiza le Mai Ya Jang ah a ummi ralhrang kawlralkap hna umhmun khurnak sakhan biapi hna cu KIA nih an lak khawh tikah lak tthan timh in KIA cu ralhrang kawlralkap hna nih biatak tein an kah thluahmah hna i, kap hnih karlak ah tukdohnak alinsa ngaingai tiah an langhter chih tthan.


SAC Ralhrang Le CDF-Mindat Pasaltha Hna An I Kap Cuahmah – Onlinenungak\nSAC Ralhrang Le CDF-Mindat Pasaltha Hna An I Kap Cuahmah\nRalhrang uico rual le CDF-Mindate an i kap cuahmah tiah thawng kan theih, atu hi khuami hna zong ral ttih in hmunhim lei ah an zaam cio hna tiah an chim. Tuni December ni 17 chun hnu suimilam 1 hrawng ah khan, Pagoda camp an timi lei in ralhrang rual cu khuate lei ah an rak ttum i CDF-Mindate hna he an i kap tiah an chim.\nHi i kahnak ah athi le hliamtuar an um le um lo theih a si rih lo. Mindat, Chin State Atu hi khuami hna zong hmun him lei panh dingin emergency in thawng an thanh hna ti a si. Hi nak in fak deuh in an i kap lai tiah an zumh. Thlacamnak in bawm cio hna usih.\nNizaan Kayin Kahdohnak ah Ralhrang 8 a Nung in an Tlaih Hna, Nizaan Dec. 16 ah a cangmi Kayin ramkulh, Lay Kay Kaw khuapi chung kahdohnak ah SAC ralhrang 6 le SAC ralhrang tthiangtthunh a simi Kayin ramri congtu ralkap (BGF) minung 2 a nung in an tlaih hna, tiah NUG thawngzamhnak PVTV nih thawngpang a chuah.\nRalhrang 8 cu an hriam tling he a nung in tlaih an si pin ah a dang ralhrang 18 an thah khawh chap hna. Lay Kay Kaw khuachung kahdohnak ah KNU ralkap bu no. 6 le PDF an i bawm. Naite ah Lay Kay Law khuachung ah SAC ralhrang an rak lut i mitlaihkhihnak pawl an tuah caah KNU le PDF nih fak ngaiin lehrulnak an tuah hna hi a si\nRelchap; Nizan December 16, ah khan Philippines thlanglei ah Typhoon thlichia a hrang i, minung thong leng nih an inn le lo an chuahtak. Typhoon thlichia nih hin ruahti tamtuk a kenchih caah ruahti tam deuhnak hmun ah cun ti a lian.\nThlichia “typhoon rai” tiah min an sak mi hi tukum chung philipines ram i thlichia hrang voi 15-nak a si i, hi typhoon rai hi vawleicung i thlichia hrang lak ah a faak cem mi pakhat a si, tiah an chim.\nThlichia le ruahti ruangah philipines ram thlanglei le hmun cheukhat ahcun minung chawhleh an kham rih i, vanlawng le tilawng leng ah motor in khual tlawn aa tim mi zeimawzat an taang lio. Philippines ram hi vawleicung ah thlichia typhoon a tuar bikmi pakhat an si i, tukum October thla thlichia Typhoon Kompasy a hran lio ah khan mi 11 an rak thi. Crd; The Chin Post


Breaking News: Hakha, Chin Oo Si sang mipi nunnak kawl in an zaam - THE CHIN EXPRESS\nBreaking News: Hakha, Chin Oo Si sang mipi nunnak kawl in an zaam\nZahan zaan ah SAC ralkap pawl nih Chin Oo Si sangum Myanmar Economic Bank le Chin State Cozah Zung (atu lio SAC Zung) pawngah bomb le meithal an puah caah pawngkam mipi ther le phang in an zaam hna.\nCuka pawng ummi mipi vialte rianrang in sang dang an chungkhat sinah an zaam thluahmah hna.\nMyanmar Economic Bank thlang Nazareth sang (Chin OO Si sang chung) ummi nih, “Kannih zong atu hi sang dang um chungkhat sinah zaam kan i timh liopi si. Motor ah thil kan khin liopi asi. Kan buai ngai.\n“Tuni 2pm hlan ah kan sang (Nazareth sang) chuahtak dih uh an ti caah a rannak in kan zaam hi asi.\n“Nizaan cu 7:30pm hrawngin meithal le bomb puah thawng aa thok. Mah cangka in kan inn pawng ummi pawl cu sang dang chungkhat sinah an zaam dih hna. Atu hi inn 5 hrawng lawng kan tang i zaam kan i timh ve hna liopi asi.\n“Kan inn pawng ummi inn 2 zong September 8 le 9 ah SAC ralkap bomb nih an tlak hna i fak tukin an rawk hna. Inn dang zong meithal kuan nih a khen hna i an rawk tuk hna. Mah ruangah September 8 thokin hohmanh hnangam in kan um ngam ti lo.\n“Atu cu rianrang in zaam kan hauh caah thil kan timh lio si i kan buai tuk, kan zaam khawh in kan i chawn ṭhan te lai,” ati.\nA zaammi hi SAC zung pawng Nazareth sang mipi an si. SAC nih bomb le meithal in inn tampi an kah hrawhnak zawn asi. Nazareth sang cu Chin Oo Si sang chungah a ummi si. Chin Oo Sii sang ningpi asi lo. Khuathar leikam Chin Oo Si mipi cu an zaam rih lo.\nHakha mipi an himnak hnga thlacam bawm cio hna usih.\nNote: Hmanthlak kan tarmi hi cu September 9 dei hlan ah SAC nih bomb in an kah hrawhmi Nazareth sang inn pakhat asi.


Na phaisa bawm chung ah senh bak lo ding thil phun (6) – VAURAWNG\nJune 6, 2018 vaurawng.com Theihtlei 0\nPhasabawm cu nu lawng si lo papawl zong nih i chawh leh nak hmun paoh ah i ken cio mi thil a si. Tamdeuh cu phaisa lawng si lo a dang a herh mi paoh phaisa bawm chung ah an senh chih tawn hna. Phaisa bawm cu chawhvah nak hmun paoh ah i put cio mi thilri a si. Phaisabawm chung ah kan caah a herh mi thilri pawl ken nak ah kan hmanmi zong a si. Sihmanh sehlaw phaisa bawm chung ah senh bak lo ding thil pawl an um. Cu hna cu-\nPhaisa bawm chung ah senh bak lo ding a si. Phone tamdeuh cu phaisa bawm chung ah a tlum thlu lo. Sihmanh sehlaw tuchan ahcun phone senh khawh mi phaisa bawm an chuak len cang. Na phone cu phaisa bawm chung ah na senh ahcun hmunhma tampi a lak caah a dangdang senh a har ngai cang. Cun a biapi bik mi cu phaisa bawm chung ah mastercard le ATM pawl senh chih kan hmang. A cheu card pawl cu phone in a chuak mi cell phone wave a tuar kho lo mi an um. Cu caah card a cheu cu rawh an hmang. Cun na phasabawm cu an in fir piak si lo le na philh sual ahcun phone he phaisabawm he pahnih ning in sunghkhawh a si. Cucaah phaisa bawm chung ah phone senh lo a tha.\nMah hi cu senh bak lo ding thil a si. Mi cheu cu passowrd an i hmah thah nak catlap si lo le diary fa te te cu phaisa bawm chung ah senh chih an hmang. Mah password na tialnak ca na senh mi phaisabawm a tlau sual ahcun na phaisa lawng si lo in pumpak na herh mi data vial te, ATM le a dang mastercard i passowrd na hmahthah nak te pawl na senh chih hna ahcun na caah sungh nak a chuah pi lai.\nPassport le Hmatpungtin cu phaisabawm ah senh ding an si ve lo. Na passport mi dang kut chung a phak sual si cun na passport hmang in thil tha lo a tuah kho. Cucaah passport cu phaisa bawm chung ah senh ding a si lo. Cun hmatpungtin zong senh ding a si fawn lo. Hmatpung tin cu banks te pawl ah phaisa lut chuah nak caah hmanbik mi a si. Cu caah na hmatpungtin zong phaisa bawm chung ah senh bak lo ding mi a si.\n4. Bill Catlap pawl\nMah chung ah phaisa na hluai nak catlap le ATM na hman hnu ah an chuahpiak mi catlap tibantuk pawl zong senh ding an si lo. Mah bantuk catlap pawl cu na herh ti lo mi an si cun hlonh hna. Na herh rih ding si ahcun thate in fim i zuam a hna. Zei catiah mah catlap thawng in na ngeih mi na phaisa sining le na banks data pawl cu midang nih an theih khawh caah a si.\nPhaisa bawm chung ah na inn tawh na senh bak lai lo. Phaisa bawm a ngan deuh a ngei mi hna nih an tawh pawl cu senh chih an hmang. Na phasbawm chung ah na address, cun nang mah he a pehtlai mi passport, Hmatpungtin te pawl na senh chih i a bik in na inn tawh zong na senh chih a si ah cun nangmah nih harnak na kawl pakhat a si.\nDonghnak ah phaisa titik ah nan khuaruah a har ko lai. Chim duh mi cu phaisa tamtuk i senh khi a si. Phaisa bawm chung ah phaisa tamtuk i senh ding a si lo. Phaisa tamtuk hman na herh caan ti dah lo cun ni sawhsawh ah tamtuk senh ding a si lo. Zei catiah phaisa bawm cu fir le tlau a fawi tuk caah a si. Cu caah na phaisa bawm chung ah phaisa tamtuk i senh ding a si lo.\nMipi Nih Uar Cio Mi Muidawh Mary


Thin Phang Bak A Si Cang : US Citizens Pohpoh Nih IRAQ Ram Chuah Taak Zokzok Ding – FIAKFAIROCK\nThin Phang Bak A Si Cang : US Citizens Pohpoh Nih IRAQ Ram Chuah Taak Zokzok Ding\nUS State Department nih cun Iraq ram ah a ummi US minung pohpoh cu a ran khawh chung in IRAQ ram chuah taak viar ding tiah a theihter hna. IRAQ ram i US embassy le consular vialte zong khar dih an si cang i, pehtlaih chawnhbiak ti lo dingin a theihter fawn hna.\nKum Thar zing khuaceu hlan deuh ahkhan IRAQ ram Baghdad International Airport hmun pawng cu US drone strike nih a den i, Mawtaw chung ah IRAN Ralbawi General Qassem Soleimani cu bomb nih a thah. Cu he pehtlai in IRAN Acozah nih nithum chung Gen. Qassem Soleimani ruak-humh ding tiah a thanh i, cun US sin ah teirulchamnak kan tuah hrimhrim lai tiah an phuan colh ruang ah US Rampi nih US citizens pohpoh Iraq ram chuah taak viar ding timi theihternak hi hnawhsahre in a chuah colh.\nIsrael Prime Minister Benjamin Natanyahu zong nih “US nih Iran ralbawingan Gen. Qassem Soleimani a kahmi cu a conglawmh. Israel cu US lei ah kan dir ko” tiah a chim colh.\nIRAN ralbawingan Qassem Soleimani hi Terrorists/ ralhrang a dirkamhtu hna a si i, Israel le US huatnak in a khatmi pa a si. ISIS zong a dirkamhtu a si. Amah kut le a bawmhmi hna ralhrang kut in US ralkap le a hawile NATO ralkap nunnak tampi an liam hna. “IRAN ralbawi Soleimani hi a thih a herhmi a si” tiah Israel Prime Minister Natanyahu nih a chim. Salai Thomas Lian


Nu le Pa Nih Zamtak Mi Fa Cu An I Cawmkeng I Cu Pa Te Nih Cun An I Ruahchan Bello Mi Thil A Tuahpiak Hna – Chin 11 News\nNu le Pa Nih Zamtak Mi Fa Cu An I Cawmkeng I Cu Pa Te Nih Cun An I Ruahchan Bello Mi Thil A Tuahpiak Hna\nPhilippines ram ah a um mi Javi kum 28 pa cu a hngakchiat lio ah a hringtu a nu le a pa nih an zohkhenh huam lo caah an zamtak i a mahte lawng an chiah tak.\nJavi hi kum 3 lawng a si caah an khua pawl nih ngaktah pawl umnak ah chiah an timh i, nuva hna pahnih Tatai timi te nupa nih fa ah an i lak i an i cawm.\nJavi a laak tu hna nuva Tatai te nih cun mihar sa an si nain Javi caah hin siang lomi an nei lo an fapa bantuk taktak zoh in an zoh.\nA pa Tatai cu Hotel pakhat ah innka cawngtu a si i, a nu cu bazar ah mehhang zuar in Javi cu an cawm . An harsa ngai nain nikhat ah voihnih rawl ei ding kan neih ah cun kan chungkhar kan i nuam tuk ko tiah a pa Tatai nih cun a chim.\nJavi cu a nule pa nih tha tein an zohkhenh caah catang sangpi a awng i zohchunhtlak ngaingai ah a chuah. Javi cu sianginn a dih in Company ah kum 7 chung felfai tein rian a tuan hnuah manager ah a hung cang.\nJavi nihcun a hngakchiat lio i a zohkhenh tu a nu le a pa cungah a lawm tuk i, an i ruahchan ngam bel lomi inn tha taktak a sak piak hna. Zei tluk hmanh in ka lawmhnak hi chim ning law a tlinh lai lo, ka nunchung ah an ka dawtnak hi ka cham kho hna lai lo a ti.


Ram le miphun caah tiin CDF mara pakhat nih anunnak apek – The Cherry Par\nRam le miphun caah tiin CDF mara pakhat nih anunnak apek\nCDF Mara Commando Pakhat Nih Amiphun Caah Anunnak Apek\nRam le miphun caah tiin CDF mara commander pakhat nih anunnak apek. Upat tlak pasak asinak alanghter lengah chanchung philh khawh tilomi tuanbia dawh a ttial zong asi. Upat nak sangpi kan inpek.\nCNDF nih Special Commando training kharnak an tuah. CNDF Special Commando Training (1/2021) cu tlamtling in an lim ca ah, nihin December 3 ah Closing Ceremony tluangten kan tuah tiah CNDF nih an thanh. NUG Cozah, Runvennak Minister U Yee Mon zong nih lawmhpinak ca a tanglei bantuk in a kuat hna tiah kan theih.\nCDF-Kanpetlet nih Sianginn ah umhmun a khuar mi ralhraang an kah hna; Ralhraang pahnih an thi i pakhat hma faakpi a pu. Chin Ramkulh, Kanpetlet khua taang hra sianginn ah umhmun a khuar mi Council ralhraang hna cu CDF-Kanpetlet nih nihin chun hnu suimilaam 1:00 in 2:00 tiang an kah hna.\nRalhraang pahnih an thi i pakhat hma faakpi a pu. CDF lei cu hmapu um lo tein an kir kho tiah CDF-Kanpetlet nih an thanh.\nHakha Peng ah CDF-Hakha Dah Lo Hriamtlaiphu Um Khawh A Si Lonak le Senthang CDF Kong Statement. CDF-Hakha cu ralhrang uknak in kan miphun le ram a luat khawh nakhnga caah Hakha peng dihlak caah tuahmi a si. Asinain Battalion 2 hruaitu hna nih 2021 September 23 ni thok in Senthang CDF kan dirh cang tiah Battalion 2 cu a min an thlen i anmah duh paoh in kal an i tim.\nBattalion 2 ah um a duhmi le Senthang CDF in um a duhmi karlak ah CDF-Hakha nih nemnak tein tawlrel a si. Cucaah 2021 October 19-20 ah hruaitu tonnak kan tuah i General meeting i au sehlaw an biachahnak kan zulh lai, tiah ceihhmai le lungtlinnak kan ngei.\nCuticun 2021 October 26 ah General meeting cu auh a si i meeting kai ding sawmmi chungin 84.4% an kai. An dihlak lungtling consensus in CDF-Hakha Battalion 2 (Senthang) tiin kan um lai i CDF-Hakha ah kan um ko lai, tiah biachahnak tuah a si. Cu hnuah 2021 November 13-14 tonnak ah CDF-Hakha nih Hakha peng ah hriamtlaiphu dang ser, um le cawlcangh khawh a si lo, tiah dihlak lungtling consensus in policy a fehter than.\nCucaah a tanglei bantukin mizapi sinah thawngthanhnak kan in tuah hna: 1. Hakha peng ah CNF/A le CDF-Hakha dah ti lo hriamtlaiphu ser, um le cawlcangh khawh a si lo, 2. Cun anmah General meeting lungtlinnak bantuk in Senthang CDF cu a um ti lo.\nCu bantukin nawl a ngai lomi hna an um ahcun CDF-Hakha theihpinak tel loin ahohmanh nih pehtlaih, cohlan le riantuan tinak ti bantuk nan ngeih nakhgna lo thawng kan in thanh fawn hna. Chinland Defense Force – Hakha. Source: Chinland Defense Force-Hakha\nTUARNÂK PHÊN I THLUACHUAHNÂK! Uk 66 a simi kan Baibal ah uk 18 nâk ah chiah a simi Job cauk ah kan hmuhmi Biatak cu TUARNÂK PHÊN I THLUACHUAHNÂK a si. Ruah awk ah ai tlak tak takmi cu Job temtuarnâk vialte kha zeiruang set ah dah a si ti kha amah Job siseh, a nupi siseh, a hawile siseh an hngalh lomi kha a si.\nZeicatiah kha kha thuh a si. Amah he ai naih bikmi an nu nih an pa tuarnâk kha Pathian dântatnâk ah a ruah i Pathian kha chiatserh law thi ko tiah a ti.\nJob hawi le pathum hna zong nih na temtuarnâk vialte hi na sual man dântatnâk na hmuhmi a si tiah an ti dih.\nJob nih ka sual ruangah ka tonmi dântatnak a si hrim hrim lo tiah a ti hna i asinain zeiruang set ah dah kha tluk zatlak puicimhnâk le a pum cung tiang ah kha tluk fahnâk kha a tuar timi kha a hngal lo.\nCucaah Pathian nih bia a ruah lio ah Job chimmi cu ‘Ahodah hngalhnâk tel loin remruatnâk a thuptu hi’ tiah a ti.\nFapa 7 le fanu pathum nih an thihtâk i a ngeihmi țilva vialte le inn le lo, a hnu bik ah a ngandamnâk tiangin a sunghnâk kha zeiruang set ah dah a si ti kha amah siseh, a nupi siseh a hawile nih siseh an hngal lo i sonhmi le puhmi a phun phun in an puh i an sonh.\nNihin kan ram ah minung thong reng lo an thih i thong tampi thong ah thlak an si i inn le lo chawva tampi kan sungh i a hleikhun in Thantlang inn le thilri kanghutnâk zong ah zeiruang zet ahdah hi thil hna hi kan ton timi kongah puhmi le sonhmi a phun phun fb ah tam nawn kan hmuh cang.\nJob zatlak puicimhnâk le temtuarnâk ah khan ai thupmi remruatnâk a um i cucu amah Job le a nupi le a hawile zong nih an hngal lo. Cubangin nihin kan zatlak le puicimh le temtuarnâk ah hin kan hngalh khawh rih lomi remruatnâk TUARNÂK PHÊN I THLUACHUAHNÂK hi hmuh le hngalh a har tuk ko rua.\nJob tuarnâk a ruang bik kha PATHIAN HNATLAKPINAK IN SEHTAN CAWLCANGHNÂK a si. Zeicatiah Pathian nih Sehtan kha nawl a pek i Job fanu fapa le ngeihchiah vialte hlei ah Job ngandamnâk tiang hrawk dingin a thlahmi a si a nunak bel zuah dingin.\nZeicatiah Pathian nih amah zûmtu hna hi TUATNÂK PHÊN I THLUACHUAHNÂK kha coter a kan duh Cucu Job nih a hun hngalh tikah a hngalh lo ruang ah a chimmi bia vialte kha ai ngaihchih i leidip ah țhu in ai ngaihchih tik ah a sunghmi nâk in a tam deuh i a țha deuhmi TUARNÂK PHÊN I THLUACHUAHNÂK kha a hmuh țhân tiah Job cauk hi a tlâng komh a si.\nNihin i kan ton cuahmah mi thih le lohnâk. zatlak puicimh le kangh le ût nâk zong hi Pathian hnatlakpinâk in Sehtan cawlcanghnâk ah ruat kho in kan lung țhum hna u sih law Job bangin a donghnâk ah cun kan sunghmi nak in a tam deuh mi le a țha deuhmi TUARNÂK PHÊN I THLUACHUAHNÂK in a tlâng kan komh khawh ve dah kaw.\nZeicatiah zûmtu Pathian fa le kan cungah hin thlarau lei kan Pa, zeizong vialte a tuah kho i zeizong vialte a hngal i zeizong vialte ah a um kho mi Jehovah Pathian hngalhpinak tel loin asiloah siannak tel loin zei thil hmanh a tlung lai lo ti hi Baibal cawnpiaknak chungmuru phun khat a si. Credit: Evan Rualuk\n← A hliamhma a fak pah ngai an ti. Kan khua cu an phakpi rih lo\nMirawitu tiah zumhhlei mi 4 thah an si. →


Mah Nu Te Hi A Nusal Bak Ko – The Cherry Par\nMah Nu Te Hi A Nusal Bak Ko\nMah Nu Te Hi A Nusal Bak Ko, A u pa nih Bawmhhalnak A Tuahmi\nKeimah ka unu cu ningcang loin an tlaih hlei ah, taza cuai a tong caah Speak out tuahpiak dingin mi zapi nawl ka duh hna. Ka unu hi lam zawh a kalnak ah Khant Nyar Hein or Lin Yaozong, kum 18 an kahmi a um i, a pawng teah Basin a tlaih i zawnruahnak le dawtnak lungthin he a va kal hnawh i bawmh a timhmi a si.\nCun, Palik le ralhrang phu nih meithal in an kah hna caah Basin a pheh i, ralkap le palik a pawng an phan tikah cun a sam in an tlaih i, uico bantuk in an hruai. A lu ah an tuk buin an tlaih i, an kalpi hi a si. Nungak pakhat a si caah, pa thazang in an hnuhchih tikah a celh ve ti lo. Cu hnu ah sakhaan pahnih ah an thial hnu ah, ralkap thonginn lei ah an thial than hnu ah amah pumpak hlaithlainak an tuah tiah theih a si.\nNizan ah Insein Thonginn ah an kuat hnu ah zei hmanh tetteh um loin Pohmah 505 in taza cuai dingin in ni 14 caan an lak. Nu pakhat a si ko nain raltha tein minung pakhat khamh dingah a kal hnawh ngammi hi ka unu hi ka upat tuk i, ka thangthat ngaingai tiah a langhter. A nunnak a liam mi kan nau Khant Nyar Hein or Lin Yaozong caah kan chungkhar in kan ngaihchiatpi hna. Ka unu an tukvelhnak video file zong tha tein ka chiah dih ko.\nMipi tampi nih nan kan zuanhnawh lai ding hi kan i ruahchan ko. Ka unu an tlaihnak le an tuhnak video pawl an hmuh tikah ka unu cungah an thangthat ngaingai. Ka unu hi anmah ralhrang phu sinah a um tikah phungning tein pohmah an chiahpiak hlan le ka unu caah a him sual lai lo tiah ka ruah caah video vialte cu only me ah ka chiah dih caah theihthiam piak dingin mipi zaangfah kan nawl hna tiah a langhter.\n← Thantlang khua ah zung riantuantu dingmi Naypyitaw leiin minung 10 an phan\nDr. Sui Hingz: Nihin Rangoon kan boruak ka hmuhning →\nChimh khawh ṭung lion, Khuaingal btkin, kan dehcawh ruangah\nBreaking News; Hakha Khuapi Tlirh in Bomb a Puak


Inn man pek awk ka ngeih tilo ruang ah inn ngeitu nih a ka dawi, umnak ka ngei ti lo: India um Laimi Upa pakhat | THE CHIN EXPRESS\nHome Chin Inn man pek awk ka ngeih tilo ruang ah inn ngeitu nih...\nInn man pek awk ka ngeih tilo ruang ah inn ngeitu nih a ka dawi, umnak ka ngei ti lo: India um Laimi Upa pakhat\nSalai Cung Dawt: Thinlung a fak ngai mi nizaan ka boruak\nNizaan ah UNHCR-Delhi office bawmhnak an ka hal caah CRC President ka sawm i UNHCR office ahcun kan kal. UNHCR office hmai ka phak ah kanmah Laimi Upa pakhat office hmai ah a rak um, a hmai te ah catar “Inn man pek awk ka ngeih ti lo ruang ah inn ngeitu nih a ka dawi, umnak ka ngei ti lo” timi catar he a rak tthu ko.\nUNHCR zung lei zong fuh hmasa loin a mah sin te ah ka kal, a ke hram ah ka tthu i bia ka ruah. Kumkhua lei in upa a si ve ko cang. kumthum chung inn man ka pe kho ti lo e a ti.\nA ngandam tuk fawn lo, zunthlum a ngei mi a si. Ka mithli a tla hnik, Delhi Laimi chung in hi bantuk dirhmun kan rak um rih ka theih bak tung lo ka ti, keimah zong mawh kaa phorh ngai ngai.\nKum 2017 hrawng tiang hi Delhi Laimi kan harsa ngai rih, cu caah CHRO lei in bomhnak halpiak nak zong ka rak tuah tawn i phasia, facang, chiti, khuasik thilri le puan ti bantuk rak bomh mi chungkhar hi an tlawm lo.\nAsinain, dirhmun aa thleng ve ngai i dirhmun chia ngai ngai i a um mi cu an um ti lo tluk a si. Khrihfabu cio in i zohkhenh le zuanhnawh zong a si fawn. Cun community kip in zohkhenh le tlangtlak ngai zong a si ko caah harsa le vansang chiahru hi kan um ti lem lo tiah ka ruah.\nAsinain, tutan UNHCR office hmai te ah a rak um mi cu lungdongh vansang taktak a rak si. Nan community upa zong ka chonh hmasa hna lai i an mah lungtlinnak a um i nan community nih an mah letterhead le seal cumh mi tein na konglam tial hna an sian ko ahcun a herh ningin kan cawlcang colh lai, tiah ka hnemh.\nUNHCR sin ah tampi chim cu a si ko, nain zeidah kan cawlcangh awk a si timi kha ka fian ngai caah timhtuahnak ngei tein a caah khuaruah a si. Umnak a ngeih ti lo caah zunthlum a ngei mi nutung, nuhmei pakhat UNHCR office hmai, fikfa lak ah ka riak lai ti cu thinlung a nuam hrim lo. Nuhmei ngaktah kan kal tak hna ahcun Pathian kan cung ah aa lawm lo sual lai ti zong phan a um.\nKa nunnak nih a celh lo caah ka rak tarlangh bia a si, a herh ahcun a muihmai le sining zong ka langhter te men ko lai.


Laipa:Ai sum kho tilo USA um mi’Ceilak in a thuat cang hna. – Onlinenungak\nBy bawi bawi on January 5, 2021\nLaimi mi tampi nih kan mah le lungput hawih in kan i thimmi partyah hin khawika kan dirve tihi biahalnak tampi chungah kan lut. Lairam kan um lioah cun nu nih Khrihfa upa an tuan ballo i, tuanphung zongah kan ruah lo, anmah le dirhmun : Nu sinak zawnnak nu upa kan ti maw kha; anmah le tikhawhnak zawn te ah Pathian rian hi an tuan hna. Cucu rian tuan ning dik cu a si.\nSihmanhsehlaw USA ummi laimi khrihfabu lakah nu nih Khrihfa upa rian an tuanve cang. Pa khrihfa upa 11 an si i nu 1, pa 2 an itelve cang hna. Cucu thangthar Pastor uarning le Democratic kalning ai lo nak zawnte a si. Nu zong nih an cohlan i an tuanve hi cu a mak ka ti ve cang. Hihi Pathian biak si lo in vulei kalning ,Democratic uarmi liberalism zumhning cu a si.\nNihin zawngah Democratic pawl nih thlacamnak ah a dawngnakah hawihe hmanh ai lo tilo nu an tihtuk nak hna ah hin. AMEN WOMEN a ti anupi a tituk caah maw nancy Polosi a tihtuk caah dah. Pathian zei an rello caah dah a si. https://youtu.be/tDBJPvI92as hika zan hi zohve te . Demcratic party cu sahrang lamhruaitu an si cang lai.\nKha athar news leiah kan kal cang lai’Laimi mi tampi nih kan mah le lungput hawih in kan i thimmi partyah hin khawika kan dirve tihi biahalnak tampi chungah kan lut.\nLairam kan um lioah cun nu nih Khrihfa upa an tuan ballo i, tuanphung zongah kan ruah lo, anmah le dirhmun : Nu sinak zawnnak nu upa kan ti maw kha; anmah le tikhawhnak zawn te ah Pathian rian hi an tuan hna. Cucu rian tuan ning dik cu a si.Sihmanhsehlaw USA ummi laimi khrihfabu lakah nu nih Khrihfa upa rian an tuanve cang. Pa khrihfa upa 11 an si i nu 1, pa 2 an itelve cang hna. Cucu thangthar Pastor uarning le Democratic kalning ai lo nak zawnte a si. Nu zong nih an cohlan i an tuanve hi cu a mak ka ti ve cang. Hihi Pathian biak si lo in vulei kalning ,Democratic uarmi liberalism zumhning cu a si.\nKha athar news leiah kan kal cang lai’Georgia state ah Senate thutnak pahnih kongah Kan Pu Trump cu nihinah a va kal than cu lioaah a bia chimmi cu zeitik hmanah kan ngol lailo hnu kan tawn lailo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in in ka dir ve lai a ti cang. Electoral College vote hlawnh dingin Senate 13 an si lai in innrang aiawhtu 140 he an dihlak 153 nih fek te in an dirpi cang lai tinak a si cu.\nCun Georgia kong zahan katial cang kha, mithiam seh azohthiammi scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang. Holhnak athei ti lo.Pennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, data scientists say NTD. https://youtu.be/EM8pC1pAizc hika zawn hi tlawmpal vun cih ve te.\nstate ah Senate thutnak pahnih kongah Kan Pu Trump cu nihinah a va kal than cu lioaah a bia chimmi cu zeitik hmanah kan ngol lailo hnu kan tawn lailo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in in ka dir ve lai a ti cang. Electoral College vote hlawnh dingin Senate 13 an si lai in innrang aiawhtu 140 he an dihlak 153 nih fek te in an dirpi cang lai tinak a si cu.\nCun Georgia kong zahan katial cang kha, mithiam seh azohthiammi’scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang. Holhnak athei ti lo.\nPennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, data scientists say | NTD. https://youtu.be/EM8pC1pAizc hika zawn hi tlawmpal vun cih ve te.Democratic pawl cu an phaisa i ai tialmi (In God We Trush) timi hrimhrim a rem lomi an si. Cu lakah Laimi nih kan dirpimi hna hi cu khuaruahhar kan si ve ko cang. Pathian kan zumhlo ah cun zumlo lawlaw atha deuh ve.Joseph Thawng Z Tling


A POITUK PU TUM BIK NIH MINO TETE REPORT A TUAH HNA, PALIT SIN AH – The Chinlung Post\nFebruary 14, 2021 admin Chin 0\nThantlang No 3 khuabawi Pu Tum Bik nih palik sin ah mino tete konglam hna cu report apek hna tiah thawngpang theih asi. Cu lawng siloin amah bak nih a zulh mi hna zong an um tiah theih rih asi. Hi konghe pehtlaiin laimi biazai phan thiam kan ngeihmi minthang le tulio ramchung buainak kongah biatak tein a cawlcaangmi Nusung nih atimi cu Thantlang Oh Ka Tthah Tum Bik I Zoh tiah alanghter chih. Thantlang ah palik sinah mino tete report ape tu asi tiah thawng an kan thanh. Amah nih a zulhmi hna zong an hmuh tiah alanghter chih.\nKHAH NAN CHUNGKHAT CHIM CIO HNA UH, ABIAPI TAKTAK MI ASI HIH


Thlacamnak In Pathian Naih - Jehovah Tehte Hna Zung Web Site\nThlacamnak In Pathian Naih\nZeiruangah Pathian sinah thla kan cawm awk a si?\nPathian nih a kan ngaihpiak nakhnga zeidah kan tuah lai?\nPathian nih kan thlacamnak zeitindah a kan leh?\nA ngan tukmi universe he tahchunh ahcun hi vawlei cu a hme tuk hringhran. A ngaingai ti ahcun Jehovah cu “van le vawlei a sertu” a si caah minung cu a caah balṭin chung i ti dor pakhat bantuk kan si. (Salm 115:15; Isaiah 40:15, NW ) Asinain, Baibal nih hitin a ti: “A autu vialte hna cu an pawng khan a um hnawh hna, lungtak in a autu vialte hna cu. Amah a ṭihmi poah cu an herhmi vialte kha a pek hna i an aunak kha a theih.” (Salm 145:18, 19) Zeidah a chim duhmi a si kha ruat hmanh! Cung Nung Bik Sertu cu kan naih ah a um caah ‘lungtak in kan auh’ ahcun a kan theihpiak lai. Thlacamnak in Pathian kan naih khawh hi zeitluk tinvo ṭha dah a si!\n2 Asinain kan thlacamnak kha Jehovah nih kan ngaihpiak seh ti kan duh ahcun a duhning in thla kan cam lai. Thlacamnak kong Baibal cawnpiakmi kan hngalhthiam lo ahcun zeitindah kan cam khawh lai? Thlacamnak nih Pathian he i naih awk a kan bawmh caah thlacamnak he aa tlaiin Cathiang chimmi hngalh kha a biapi.\nZEICAH JEHOVAH SINAH THLACAM AWK A SI?\n3 Thlacam a biapitnak a ruang pakhat cu cutin tuah awkah Jehovah nih a kan sawm caah a si. A bia nih hitin a kan forh: “Zeithil kong hmanh ah lungrethei in um hlah u. Thla nan camnak ah Bawipa cu nan herhmi kha hal u law nan hal tikah lunglawm tein hal zungzal u. Cun Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu himte in a chiah lai.” (Filipi 4:6, 7) Universe Uktu nih kan ca ah cutin zaangfahnak in a kan timhtuahpiakmi kha zeirel loin um kan duh lai lo!\n“Van le vawlei a sertu” nih kan thlacamnak ngaih a duh\n4 Thlacam ding a sinak a ruang dang pakhat cu hmaan tein Jehovah sin thla kan cammi nih kan i pehtlaihnak kha a fehter caah a si. Hawikom taktak a simi hna cu a herh tik caan lawngah pehtlaihnak an tuah lo. Hawikom ṭha cu pakhat le pakhat cungah an lungthin an i pe, an ruahnak, an lungretheihnak le an lungchung ummi kha zalong tein an i chimh tikah an i hawikomhnak cu a fek chin lengmang. Thil cheukhat ah Jehovah Pathian he kan i pehtlaihnak cu cutin a si ve. Hi cauk bawmhnak thawngin Jehovah, a sining le aa tinhmi he aa tlaiin Baibal chimmi kha tampi na rak hngalh cang. Amah kha a um taktakmi pakhat in na rak hngalh cang. Thlacamnak cu vancung ummi Pa sinah na ruahnak le na lungchung ummi chimnak caanṭha a si. Cutin na tuah tikah nang zong Jehovah he nan i kom deuh ve lai.—Jeim 4:8.\nZEI A HERHMI DAH TLINH AWK A SI?\n5 Jehovah nih thlacamnak vialte hi a ngai dih maw? Profet Isaiah chan i ralchan hmangmi Israel mi hna sin i a chimmi hi bia hi ruathmanh: “Thla…zeizat tam hmanh in cam u law kan ngaihpiak hna lai lo, zeicahtiah nan kut ah thisen aa neh.” (Isaiah 1:15) Cucaah tuahsernak cheukhat ruangah Jehovah nih kan thlacamnak kha a ngai lai lo. Pathian nih kan thlacamnak ngaihpiak a duh nakhnga a herhmi thil cheukhat kan tlinh awk a si lai\n6 Biapi bik in a herhmi cu zumhnak ngeih a si. (Marka 11:24) Lamkaltu Paul nih hitin a rak ṭial: “Ahohmanh nih zumhnak lo in Pathian lungton khawh a si lo; zeicahtiah Pathian a fuhmi paohpaoh nih cun, Pathian cu a um i amah a kawlmi cu laksawng a pek hna, ti kha an zumh awk a herh.” (Hebru 11:6) A hmaanmi zumhnak ngeih timi cu Pathian a um le thlacamnak ngaihpiak le leh a hman theih men khi a si lo. Zumhnak cu tuahsernak in langhter a hau. Nifa kan nunning in zumhnak kan ngeih kha langhter awk a si.—Jeim 2:26.\n7 Jehovah nih a sin thlacam tikah toidor te le lungtak tein cam awk a kan hal. Jehovah he bia kan i ruah tikah kan i toidor awk a si lo maw? Mi nih ram uktu he bia an i ruah tikah a reng kha hngalhpiak in upatnak he an chawnhbiak tawn. Jehovah he bia i ruah tikah zei tluk in dah upatnak langhter deuh chinchin ding a si! (Salm 138:6) A si, amah cu “Lian Ngan Bik Pathian” a si. (Genesis 17:1) Pathian sin thla kan cam tikah kan sining kha tangdor tein hngalhthiam in kan thlacam ning ah langhter ding a si. Cu bantuk tangdornak nih lungthin takin thlacam awk a kan forh lai i a phung tawn in thlacam le nolh ṭhan lengmang kha a kan hrialter khawh lai. Jesuh nih hitin a ti: “Thla nan cam tikah nan chim ciami kha atu le atu nolh ṭhan hlah u.”—Matthai 6:7, 8, NW.\n8 Pathian nih kan thlacamnak a kan ngaihpiak nakhnga a herhmi dang pakhat cu kan thlacam ningin nun a si. Kan thlacam ningin a si khawh chung tuah awkah Jehovah nih aa ruahchan. Tahchunhnak ah “nifate kan herhmi rawl cu nihin zong ah hin kan pe tuah” tiah thla kan cam ahcun cu thil hmuhnak caah zei rian paoh kha i zuam in kan ṭuan lai. (Matthai 6:11; 2 Thesalon 3:10) Pumsa derthawmnak tei awk bawmhnak ca thla kan cam ahcun cu thil tuah sual awk i a kan lem kho dingmi thil umtuning kha kan hrial hna lai. (Kolose 3:5) Cu a hrampi a herhmi lengin thlacamnak he aa tlaiin kan phit hngami biahalnak hna a um.\nTHLACAMNAK HE AA TLAIMI BIAHALNAK CHEUKHAT PHITNAK\n9Aho sinah dah thla kan cam awk a si? Jesuh nih a zultu pawl kha “vancung khua i a um kan Pa” sin thlacam awkah a rak cawnpiak hna. (Matthai 6:9) Cucaah Jehovah Pathian sin lawngah in thla kan cam lai. Asinain a Fapa ngeihchun Jesuh Khrih dirhmun hngalthiam hna seh ti kha Jehovah nih a kan duh. Ṭhen 5 nak ah kan rak cawn cang bantukin Jesuh cu kan sualnak le thihnak in khamh awk tlanhnak man pek dingah vawlei ah thlah a rak si. (Johan 3:16; Rom 5:12) Amah cu Tlangbawi Ngan le Biaceihtu in rian pek a si. (Johan 5:22; Hebru 6:20) Cucaah, Cathiang nih Jesuh hmangin thlacam awk a kan fial. Hitin a ti: “Lam le biatak le nunnak cu keimah hi ka si; keimah sinin ti dah lo cun ahohmanh Pa sin an phan kho lo.” (Johan 14:6) Kan thlacamnak ngaihpiak kan si nakhnga a Fapa min in Jehovah sin lawngah thla kan cam lai.\n10Thlacam tikah zeiti theng in um ding ti a herh maw? A herh lo. Kut asiloah pum zeiti set in chiah ding timi he aa tlaiin Jehovah nih a kan halmi a um lo. Umtuning a phunphun in thlacam a cohlan kha Baibal nih a kan cawnpiak. Cu chungah ṭhut in, lukhun in, khukbil in, dir in um aa tel. (1 Chanrelnak 17:16; Nehemiah 8:6; Daniel 6:10; Marka 11:25) A biapi taktakmi cu midang hmuhmi kan pum umtuning si loin lungput hmaan ngeih tu kha a si. A ngaingai ti ahcun nifa ṭuanmi kan rian kan ṭuan lioah asilole ruah lopi in a hung chuakmi thil kan ton lio i khuazei kan um nak hmanh in aw chuah loin thlacam khawh a si. Cubantuk thlacamnak kha kan pawngkam um mi nih an theih lo hmanh ah Pathian nih cun a theih.—Nehemiah 2:1-6.\n11Zei caah dah thlacam khawh a si? Baibal nih hitin a ti: “Amah duh ningin kan hal ahcun, kan hal mi paoh kha [Jehovah nih] a kan pek hrimhrim lai.” (1 Johan 5:14) Cucaah Pathian duh ningin zei paoh kha kan hal khawh. Pumpak ca hal hi tah a duh hnga maw? A duh! Jehovah sin thlacam cu aa kom tukmi hawikom he i chawnh bantuk a si kho. Zalong tein kan ‘lungthin bungh in chim’ khawh a si ko. (Salm 62:8, NW ) Thiang thlarau hal zong aa tlak, zeicahtiah cu nih thil hmaan tuah awkah a kan bawmh lai. (Luka 11:13) Fimnak in biakhiah khawh awkah lamhruainak le harnak tei khawh awkah thazang zong hal khawh a si. (Jeim 1:5) Sualnak kan tuah tikah Khrih raithawinak hngatchan in ngaihthiamnak kan hal awk a si. (Efesa 1:3, 7) Kanmah pumpak ca kong lawng thla kan cam awk a si lo. Midang—kan chungkhar ca le zumtu hawile ca zongah thlacam ding a si.—Lamkaltu 12:5;\nZei bantuk caan hmanh ah na thlacamnak kha a theih khawh ko\n12 Kan thlacamnak ah Jehovah Pathian he aa pehtlaimi kong kha hmasa chia in kan cam awk a si. A ṭhatnak vialte caah lungtak in thangṭhat awk le lawmh awk a ruang a um taktak. (1 Chanrelnak 29:10-13) Jesuh nih zohchunh awk thlacamnak a kan chimh, cucu Matthai 6:9-13 ah ṭial a si i, Pathian min thiang upat awk, thianter awkah a kan cawnpiak. A hnu ah Pathian Pennak tlung in van ah a duhnak tuah a si bantukin vawlei ah tuah a si nakhnga kha thlacam awkah a rak chim chap. Jehovah he aa pehtlaimi cu a biapimi kong cam dih hnu lawngah pumpak ca kong kha Jesuh nih lungthin a kan pekter. Thla kan cam tikah a biapit biknak hmun ah Pathian kan chiahmi nih kanmah ca lawng kan tuak lo ti kha a langhter.\n13Kan thlacam zei tlukin dah a sau awk a si? Pumpak thlacamnak asiloah zapi ca thlacamnak ah cu can sau ding tiin Baibal nih ri a ser lo. Rawl ei lai thlacam cu a tawi kho men i Jehovah sinah lungthin bungh in pumpak thlacam tikah a sau men lai. (1 Samuel 1:12, 15) Asinain, mi hmai ah saupi in thla a cam i mah le mah miding ah aa ruatmi kha Jesuh nih sual a phawt hna. (Luka 20:46, 47) Cu bantuk thlacamnak kha Jehovah nih a duh lo. Lungthin chung in cammi kha biapi a si. Cu a si caah cohlan tlakmi thlacamnak a tawisau cu a herhmi le thil umtuning nih a danter lai.\n14Voi zeizat dah cam ding a si? Baibal nih “thlacam zungzal” awk a kan forh. (Rom 12:12; 1 Thesalon 5:17) Mah nih khan Jehovah sinah chun nitlak thlacam peh thluahmah ding a ti duhnak a si lo. Mah nakcha cun, kan cung i Jehovah a ṭhatnak caah kan i lawmh fa te le lamhruainak, hnemhnak le thazang a kan pek nakhnga kan i bochan fa te hmaan tein thlacam zungzal awkah Baibal nih a kan forhmi a si. Amah sinah zei can sau thlacam ding ti le voi zeizat cam ding timi kongah Jehovah nih ri a kan serpiak lo ti hngalh cu hna a ngam a si lo maw? Thlacamnak tinvo kha kan sunsak taktak a si ahcun, vancung kan Pa sin thlacam khawhnak caanṭha kha kan kawl peng lai.\n15Thlacam donghnak ah zeicah “Amen” tiah ti awk a si? Amen timi biafang sullam cu “pellote in si ko seh,” asiloah “cu ti cun si ko seh” tinak a si. Pumpak le zapi ca thlacamnak ah “Amen” tiah ti aa tlaknak kha Cathiang chung i tahchunhnak hna nih a langhter. (1 Chanrelnak 16:36; Salm 41:13) Kan thlacamnak a donghnak ah “Amen” tiah kan timi nih kan thlacamnak hi lungthin tak in chimmi a si hrimhrim ti kha a langhter. Zapi ca i mi pakhat a thlacamnak a dongh tikah aw chuah in siseh, aw chuah lo in siseh “Amen” kan timi nih a thlacamnak kan hna a tlak kha a langhter.—1 Korin 14:16.\nPATHIAN NIH KAN THLACAMNAK A KAN LEH NING\n16 Jehovah nih kan thlacamnak hi a kan let taktak maw? A kan leh taktak ko! “Thlacamnak a kan Lettu” nih nuai tampi minung hna lungtak in an thlacamnak kha a leh hna ti zumh awk a hram fek a um. (Salm 65:1) Jehovah nih kan thlacamnak hi lam a phunphun in a kan leh lai.\n17 Jehovah nih thlacam lehnak ah vancungmi le vawlei a salle kha a hman hna. (Hebru 1:13, 14) Pathian sinah Baibal hngalhthiamnak ca thla a cammi hna cu an thlacam a dih tlawmpal ah Jehovah salle pakhat he an i tong timi hmuhtonnak tampi a um. Mah hmuhtonnak nih khan Pennak phungchimnak rian kha vancungmi nih lam an hruai ti a langhter. (Biathlam 14:6) Bawmhnak kan herh taktak lio i kan thlacamnak lehnak ca ah Jehovah nih kanmah bawmh awkah Khrihfa pakhat kha a lung a thawhter khawh.—Phungthlukbia 12:25; Jeim 2:16.\n18 Jehovah Pathian nih a salle thlacamnak a leh tik hna ah a thiang thlarau le a Bia, Baibal zong kha a hman. Hneksaknak tei awk bawmhnak ca thla kan cam tikah a thiang thlarau hmangin lamhruainak le thazang peknak in a kan leh lai. (2 Korin 4:7) Cun lamhruainak ca thla kan cammi kha Baibal in leh kan si tawn, biakhiahnak hmaan tuah khawh awk bawmtu kha Jehovah nih Baibal in a kan pek. Pumpak Baibal hlathlainak tuah tik, hi bantuk cauk a simi Khrihfa cauk pawl rel lio ah bawmtu a simi Baibal cang hna kha kan hmuh khawh. Khrihfa pumhnak pakhat ah an chimmi kong asilole Khrihfabu ah siaherhnak a ngeimi Khrihfa upa pakhat a phi pekmi thawngin tuaktan awk Baibal a konglam hna kha kan lung ah a hung um kho.—Galati 6:1.\nJehovah nih kan thlacamnak a kan leh tikah kanmah bawmh awkah Khrihfa pakhat kha a lung a thawhter khawh\n19 Jehovah cu kan thlacam leh awkah a khul nuarh dawh a lawh hmanh ah a tuah khawh lo caah a si lo. Mahnak cun, Jehovah nih a duh ningin a khiahmi caan ah kan thlacamnak a kan leh lai ti kha kan philh lo awk a si. Kan herhmi kha a hngalh i zeitin tuah ding ti kha kanmah nakin ṭha deuh in a hngalh. A caancaan ah ‘hal peng, kawl peng le kingh peng’ awk caan a awnh. (Luka 11:5-10, NW ) Cutin kan tuah peng a si ahcun thla kan cammi biapi tuk ah kan chiah le zumhnak taktak kan ngeih kha Pathian sinah kan langhter a si lai. Mahlengah Jehovah nih kan thlacamnak kha lenglang in a kan leh lo ca zongah a si kho ko. Tahchunhnak ah, hneksaknak pakhat kong i thla kan cam tikah harnak lak piak si loin mah kha inkhawhnak tu a kan ngeihternak thawngin a kan leh ko lai.—Filipi 4:13.\n20 Hi a nganmi universe Sertu hi a sin i ningcang tein thla a cammi vialte hna pawngah a um caah kan i lawmh tuk awk a si! (Salm 145:18) Thlacamnak tinvo sung hi tling tein hmang hram u sih. Cutin kan tuah ahcun thlacamnak a Lettu, Jehovah he a kan naihter bikmi lunglawmh awk ruahchannak kan ngei lai.\nJehovah sin hmaan tein thlacamnak nih amah he i naih deuh awk a kan bawmh.—Jeim 4:8.\nPathian nih kan thlacamnak a kan theihpiak nakhnga zumhnak ngeih le toidor te le lungthin tak tein thlacam a hau.—Marka 11:24.\nA Fapa min in Jehovah sin lawngah thla kan cam awk a si.—Matthai 6:9; Johan 14:6.\n“Thlacamnak a kan Lettu” Jehovah nih thlacamnak lehnak ah a vancungmi, vawlei a salle, a thiang thlarau le a Bia a hman. —Salm 65:1.\n1, 2. Zeicah thlacamnak hi tinvo sung taktak in kan hmuh awk a si i, thlacamnak he aa tlaiin Baibal cawnpiakmi kha zeicah hngalh a herh?\n3. Jehovah sinah thlacam a biapitnak a ruang pakhat cu zeidah a si?\n4. Jehovah sin i hmaan tein thlacamnak nih amah he kan i pehtlaihnak kha zeitindah a fehter?\n5. Jehovah nih thlacamnak vialte a ngai lo ti kha zeinihdah a langhter?\n6. Pathian nih kan thlacamnak a kan ngaihpiak nakhnga a herh bikmi cu zeidah a si i, mah kha zeitindah kan tlinh khawh lai?\n7. (a) Jehovah sin i thla kan cam tikah zeicah upatnak kan ngeih awk a si? (b) Pathian sin thla kan cam tikah toidor te le lungtak in kan cam kha zeitindah kan langhter khawh?\n8. Kan thlacamnak he aa tlak in zeitindah kan tuah khawh?\n9. Aho sinah dah thla kan cam awk a si i aho min in dah cam awk a si?\n10. Thlacam tikah zei ti thengin um ding ti hi zeicah a herh lo?\n11. Pumpak ca thlacam awk aa tlakmi kong cheukhat cu zeidah an si?\n12. Kan thlacamnak ah vancung kan Pa he aa tlaimi kong hmasa kan chiah kha zeitindah langhter khawh a si?\n13. Cohlan tlakmi thlacamnak a tawisau he aa tlaiin Cathiang nih zeidah a chim?\n14. Baibal nih “thlacam zungzal” awk a kan forh tikah zeidah a chim duhmi a si i, mah nih hnangamnak zeitindah a kan pek?\n15. Pumpak le zapi ca thlacamnak a donghnak ah “Amen” tiah zeicah ti ding a si?\n16. Thlacamnak he aa tlaiin zeidah kan zumh khawh?\n17. Pathian nih thlacam lehnak ah a vancungmi hna le vawlei a salle a hman hna tiah zeicah kan chim khawh?\n18. Jehovah nih a salle thlacamnak a leh tik hna ah a thiang thlarau le a Bia kha zeitindah a hman?\n19. Kan thlacam leh dawh a lawh lo tikah zeidah kan philh lo awk a si?\n20. Thlacamnak tinvo sung kha zeicah tlingte in hman awk a si?


Ka Farnu Awṭha Van Hlei Sung A Celh Ve Hrim Lo A Caṭialmi Hi Rel Cio Hna Usih-VIDEO – Chin World News Evening\nJuly 30, 2020 Salai Van Hmuhning\nA har tuk tawn ko ee. Vawlei cungmi hi i daw peng hna usih law a tha tuk lai ee. Aa nuam kho peng le tlam a tling peng le a hlei in mi hmai ah a cuang tawn mi khi, a ngeih chia kho lo ah kan ruah tawn hna. Thinhunnak, hakkauhnak le hnahchuahnak te hna nih kan thinlung a veen tuk caah mi dawt khawhnak thinlung kan ngei lo.\nNa huatmi pakhat, na rem lo mi pakhat khi a ngeih a chiatttuk lio te ah hei hmu law cu na lung an thlen men lai ee. Harnak a tong lomi kan um lo, a ngeihchia lo kho kan um lo. Cucaah, aa daw ding lawngte kan si. Mi ramdang um hi a caan caan ah cun ahar ko -Abik in Singapore ummi kan laimi sin um in rian a ttuan mi – mi har sa Malay ah ni lin lak, rianhraang a ttuan mi le Delhi ram ah inn lo le rawl lo tiang in a um. chungkhar caah tiin lung re a thei mi caah thlacam philh hna hlah usih.\nKong ceih le bia tuah hna hi cu in din hna usih. Ka ruat tawn, cheukhat cu kan harsat le sifah ko buin mi harsa le mi sifak a nih sawh mi kan um. Kan tlin le kan tlaak lo bu ah midang kan thlaak chinchin ve hna. A niam deuh le a saang deuh tiin tahnak mit kan ngei. Arum le a saang ngai in kan i phozar tawn. Mah le mah i hlen si i, mi zaangfak ngai kan si.\nAho poh hi, a rual in i hmu hna usih. I daw hna usih. Thla i cam piak hna usih law I zoh khenh peng hna usih. Vawlei mi men kan si lo. Khrihfa kan si – i dawt hi kan i harh ding si lo. Kan Unu Sui Bo video in thazaang tampi ka la. Ka mit a ka auter cun ka thinlung a tthanghter. Mi tampi sin ah hibantuk feelings hrawmh hi ahartuk. Soisel le biaduh lak ah. Nain ma raaltha bak kan faktuk. Bawipa nih in umpi zungzaal ko seh! Kan lawmhpi tuk fawn. Credit: Van Hlei Sung VIDEO timi hi hmehpiak\nMalaysia Chinmi Covid-19 I Check Ding Thawngpang Min Zong Langhter Chih A Si


Khah Van Biak Lian Cu A Ralai Mi May Thla Chung Ah Nu Pi A Nei Cang Lai, Nungak Pawl Cu Nan Cuai Tuk La Mu May Thla In Cun. – Chintanbo\nKhah Van Biak Lian Cu A Ralai Mi May Thla Chung Ah Nu Pi A Nei Cang Lai, Nungak Pawl Cu Nan Cuai Tuk La Mu May Thla In Cun.\nApril 26, 2022 admin CHINNEWS 0\nKan laihla sak a thiam taktak mi Van Biak Lian cu nu pi a nei cang lai,Van Biak Lian le DL hna cu a ra laimi may thla chung ah thit umnak puai cu an tuah cang lai,khah Van Biak Lian mipi zong nih lomh pi cio hna u sih,A uar deuh mi Nungak pawl cu may thla chung in cun, Zei tluk hmenh in uar hmenh uh law, Van Biak Lian cu, May thla cang in cun, nungak pawl nih cun uar ngah ti lai loh ti nak c ko cang hih aw.\nThawng pang dang, Aa duh dawtmi nungak tlangval siseh, Nupi pasal a ngei cang mi zong si hna seh, Pa nih nu sin ah hal kan duh mi le tuah hna seh ti kan duh mi a tampi cio lai dah tiah ka zumh. Asinain cu bantuk in Pa nih kan duh mi kha hal le chimh hau loin Nu hna nih an mah tein an i theih mi kha duh ngaingai cio a si. Pa pawl nih Nu hna sinah hmun an duh ngaingai mi pawl tangah kan rak langhter hna lai.\nThangthat le Conglomh- Pa hi thangthat le conglomh a uar ngaingai mi an si. Cu ruangah nu hna sin in thangthat le conglomh hi an i ruahchan ngai mi pakhat a si. Rian an tuan nak in inn lei an rak lawi tikah Nu hna nih zeitluk an ba zong ah van thangthat le conglomh ahcun Pa nih an thabat mi zong an philh dih. A caan ah Na dawhtuk, mah angki cu na remtuk tibantuk nih mithmai ah lawmhnak a\nSining Hrawm- Minung asi mi paoh nih ka dirhmun hi ka duh dawtmi nih ka cohlang thiam piak seh ti cu duh dih cio a si. A caan ah kan i ruah lo mi palh nak nih harnak le fah nak a kan tonter tawn. Asinain cu bantuk harnak le fahnak kan ton ko bu ah cohlan mi si hi duh a si. Sifah ah siseh, zeihmanh ngei lo ah siseh cu ti kan sining aa hrawm kho mi si kha a biapi taktak. cu bantuk nih nuamhnak le lawmhnak a chuahpi.\nBochanh- Cheukhat nu tamdeuh cu an pasal le chungah zakhat ah zakhat zumhnak le bochan nak a ngei lo mi an tam deuh lai tiah ka zumh. Cu bantuk zumh lo nak le bochan lo nak nih pakhat le pakhat i chawnhbiak ning a thatter kho lo. Pakhat le pakhat karah pehtlainak a that khawhnak hnga zumh ngam i bochan kha a hau, cu nih cun pakhat le pakhat cungah pehtlaihnak a fehter i a nuam mi chungkhar zong serkhawh a si.\nNa Duh Dawtnak Langhter- Pa si zongah Nu si zongah chungkhar dirh hnu ahcun pakhat le pakhat kan duh kan dawttuk timi chim hi i har ngai cio a si. Cu ti caan sau nawn kan duh kan dawt timi kan chim lo nak caan a sau tikah a hnu ahcun kan kaa in a chuak a har ngai cang mi bia ah a cang. Na Pasal, Na Nupi na duh dawtnak langhter nak nih pakhat le pakhat pehtlaihnak a fehter i chungkhar a nuamter.\nRelchap, Haa fah hi a tuar ing a har ngaingai mi pakhat a si. Thut zongah ih zongah a fah caah zeitin tuah awk hngalh lo ah sia ruah tuar bantuk in tuar a si caah a har ngaingai mi a si. Cu bantuk in ha a fah tikah caan tawi chung a damter deuh khotu innchungkhar ah hman lengmang in thlop khawh a si.\nCite Hang in Kamthuah- Cite hang nih Bacteria rungrul pawl a that khotu a si, cite hi kokek putatsii phunkhat a si i ha a fakmi kha rianrang ngai in a damter khotu sii tha ngai phunkhat a si.\nTisa hraikhat chungah Cite haileng/darkeu 2 hrawng na poih lai, cu hnu ah na cawh lai i cu cite hang cun na kam na thuah lai. Minute zeimawzat chungah na ha fakmi kha a damter deuh pin ah hani a phing mi pawl zong a damter khotu a si.\nTikhal in Benhpiak- Tikhal kha puan in na tuam lai i na ha a fahnak pawngkam hrawng kha tikha puan in na tuam mi te khan na benhpiak lai, mah hi a tha ngai mi phunkhat a si. A kikmidat nih hani a phing mi le a fakmi kha a damter deuh. Cu ruangah tikhal puan in tuam mi kha minute 15 chunghrawng na benh piak lai.\nKhachuanrang Vankhawng Hmawmpiak- Khachuanrang vankhawng hi kokek sii caah a tha ngai mi pakhat a si i ha fakmi ca zongah a tha ngai mi kokek sii tha ngai pakhat a si. Khachuanrang kha pen tein na paar lai i na ha a fahnak hmun ah na chiah lai i na hmawm lai, khachuanrang hi a rim a chia ngai nain ha fakmi caah a tha ngaingai mi a si.\nRelve Hrimhrim Awh Khah Thawng Tha Ngai Si Hih Aw Ralhrang Hna Cu Tam Lak Te Mipi Sin Ah Hriam Nam He An Lut.\nKhah Van Biak Lian Cu A Ralai Mi May Thla Chung Ah Nu Pi A Nei Cang Lai, Nungak Pawl Cu Nan Cuai La Mu.


Pi Sui Ṭhai ( Ceu Lian Nu) Nih Hakha (Hope) Sizung Mizaw Mawṭaw A Hlut Hna Abiachimmi Uar Um Tuk – Chin World News Evening\nPi Sui Ṭhai ( Ceu Lian Nu) Nih Hakha (Hope) Sizung Mizaw Mawṭaw A Hlut Hna Abiachimmi Uar Um Tuk\nFebruary 11, 2020 Salai Van Chin News\nThil tha kan tuahmi ruang ah midang nih Pathian an lawmh( 10 Feb 2020): A caan tete ah “nan rian tuannak ah”tiah Kyat- Sing 1 – 2 -3 ti in khatkhat sin in Phaisa a kan kuat tawn.”Kan i lawm tuk” tiah a ho ka chimh lai ti hmanh ka hngal lo. Hawikom cu chim lo Facebook hmanh in friend kan si lo ruang ah. 2020 kum thawh ah khan nu pa khat nih zingkaa te ah phone a ka chawnh. Pa Hu “nan rian tuannak caah phaisa hlut ka duh i zei program dah na ngeih” a ka ti.\nOxygen bawmhnak dirh ka duh ka ti. A nihnih zeizatdah a hauh lai a ka ti ii kei nih dur ngan pa khat ah Kyat-150,000/- “ ka ti. Mah hi kan bawm ve tiah ka ti colh. Nain a lungtling lo.. A bia a peh i “ mizaw phorhnak cu mipi an i zaa cang maw? An i zaat lo ah cun Motor ning pi in pa khat hlut kan duh hna” a ka ti.\nKaa lawmh tuk ah hin e law Kaa lawm tuk hringhranti hmanh in ka let ngam lo. Mizaw kong le a dang pipi kong tu khi bia ka ruah. A bia a peh nolh tthan i nan rian tuanning hi ka lungtlin tuk caah duhsah tein phaisa ka rak in khon piak lengmang hna” a ti tthan. Cu ah cun Kaa zumh tuk cang. Caan tlawmpal te ah ka chunmang cu a mah sin in a hung tling colh ve.\nA ho si hnga tiah ka vun hlat deuh tik ah, Pi Sui Thai(Ceu Lian Nu) Pyidawtha sang, Hakha a rak si. A tu bal cu Indianapolis USA ah khua a sa an ka ti. Pathian Bawipa nih nunsau ngandam le thluachuah cu a chungkhar rual he pe chin chap ko hna seh(Luke 6:38).\nHitin zaapi sin ah ka hun tarlangh lai mi hi a mah nih a duh lem lo nain, Pathian nih thangthat a co tal ah ka ti. Zeicahtiah cuticun thil tha nan tuahmi kha an hmuh lai i vancung khua i a ummi nan Pa kha an thangthat lai(Matt 5:16b). Bawipa nih kan zaapi caah kan ven piak ko seh. Amen.. Khrih ah nan rian tuan hawi,\nNote: Hi motor cu zaapi caah a si. A rawkmi a remhtu le a fimtu lawng ka si. Mirum nih Petrol, remhnak,driver eidin umtthutnak, caah Motor man zeimawzat an pek lai. Nain, sifak harsa poah nih a man loin an hman lai.\nFalam Khuapi Ah Ngakchia Sii Peknak Le Coronarivus Kong Chimhnak An Ngeih Cang Hna Hih\nArti Pumkhat Chum Ciami A Eimi Cu Coronavirus Chungin An Luat Lai Timi Kongah Tahan I Rawl Ngeitu Le Patling Pakhat Nih An Chimmi\nBreaking News: NUG Acting President Duwa Lashi La Nih Sagaing Ramṭhen, Peng 15 Ah Mahte Biaceihnak Nawl A Pek Hna\nBreaking News: Min Aung Hlaing Nih Kum 60 Tling Cangmi Zung Rianṭuan 2841 Cu Lungfak Taktak In Atuah Hna\nBREAKING NEWS: SAC Ralkap Nih Kalay Thlanglei Khua Hna Cu Mei In An Khangh Ṭhan


Raldoh/Raltuk Hi Thazaang Thawnnak A Si! - Chin Eleven News\nRaldoh/Raltuk Hi Thazaang Thawnnak A Si!\nRelchih Bak Dingmi:- Chin ram cu kan hmunhma a si bantuk in Kawl ralhrang hi zoh sawhsawh kan tim ti hna lo. Tahchunhnak ah Khualhringtlang khua 13 an zam dih an timi khi, Nu nau, ngakchia le tar deuh hi a zammi an si hna, Khua Mino hrimhrim a hohmanh zam an duh lo. Min Aung Hlaing ralkap bak a bawmhmi an tam tuk.\nTutan ah Thantlang peng khualhring tlangah a hongkaimi Kawl ralkap cu an lungmit cang. An i timh ning bantuk a rak si lo. CDF/CNA le Mipi nih an rak phomh hna cu a hmun ah 17 bak an hrilh ko hna. A dang vialte cu hnu an tolh dih i, zamnak lawng an kawl.\nCu tikah an hawi le Ralkap Sopum ummi nih an van zuan hnawh hna nain, an fuh ngam nemmam hna lo. Ngalrual bang ramtang ah a tu hi an vai ko. Lam le sul in an kal ngam ti lo. Lam le sul in kan kal ahcun CDF/CNA nih an kan phomh lai ti hi an tih tuk cang. Cucaah hrolkuang le bua lak (Lam lo) lawng tein ramsa hliam bang lam hmanh an zawh ngam ti lo.\nTutan cu Chin ram ah teinak kan hmu hrimhrim lai. Chin Miphun cu Pathian nih umpi mi kan si. Kan mino vialte le CDF/CNA nih hnu tolh an i tim ti lo. Kawl ralkap nih hin an tih tuk hna ti a fiang tuk nain, Cung lei nawlpekmi cu an el ngam lo caah a si. Kawl ralkap nih hin Chin Miphun le CDF/CNA hi a rak kan zenh tuk cang ti a fiang, Nain Chin pasaltha daithlang lo tein, Hi misual hi rak bawh peng ko hna uh. Teinak kan hmu hrimhrim lai. Bawipa nih umpi mi Miphun kan si.


Wisconsin Vote Result A Dongnak Ni Asi Cang.Trump Nih Million $7.9 Hrawng An Thaap Ngam A Herh – Chuncha News\nWisconsin Vote Result A Dongnak Ni Asi Cang.Trump Nih Million $7.9 Hrawng An Thaap Ngam A Herh\nGeorgia State i vote an thlakmi cu kut bak in an relter ṭhan hna i zahan tiang ah Fayette County ah vote 2755 reng lo bak rel lomi an hmuh ti si i tuchun ah vote 3000 reng lo Walton le Floyd county ah an hmuh chap i vote 5600 reng lo an hmuh cang ti a si. Pu Trump le a team pawl hi tlawmte cu an hnabei sei deuh kho men.\nNain, Pu Trump nih Georgia ah hin tei ṭhan hmanh seh law a hmuhmi vote hi 248 lawng a si rih lai i 270 a tling kho hlei lo. A sung ṭhiam lai. Cucaah, state dang Wisconsin, Pennsylvania le Michigan lei ah an buaipi rih a herh hnga. Wisconsin hi Georgia bantuk in vote relter ṭhan ding a si ahcun tuchun suimilam 5:00 hlan ah Trump team an busipi a herh i phaisa million $7.9 hrawng an thaap ngam a herh. Tuchun i an buaipi lo ahcun Wisconsin vote relmi result hi Certified tuah ding a donghnak ni a si cang i Certified an tuah cang hnu ahcun legal challenge hi tuah khawh a si ti lai lo. President Trump le a campaign team pawl hi an awlok chong ngai kho men.\nState dihlak nih an vote relmi result cio hi December 8 hlan ah fehter (certified) dih ding a si i December 14 ah Electoral College (state cio nih an thimmi hna Electors) nih vote thlak ding a si. Electoral college nih vote an pekmi hi CONGRESS nih January 6, 2020 i rel ding hi an schedule cu a si. Nain, Senate le House an lung ai khah lo sual ahcun thawn khawh zong a si. An lung ai khah ko i electoral college vote hi an cohlan ko ahcun January 20 ah President ding cu biakamnak (Oath) tuahter a si telai.Source:Fox News\nRelchap huam mi caah>>Trump Power hi fawi tein thlak khawh ding asi lai loh. Chim ding le phuang tamtuk a ngeih ve rih ko. Asinain Vawleicung Hruaitu tam deuh nihcun Biden cu teinak ahmu ko cang tiah an lawmhpi.Cu chung ahcun. Israeli PM Benjamin Netanyahu le Bahrain’s Foreign Minister Abdullatif Al Zayani zong nih lawmpi nak tuah dingin an lungtling ngaingai cang. Cun Mike Pompeo zong nih Biden nih teinak a hmuh te ko lai tiah a rak chim bal cang. Mike Pompeo hi White House hman nih hmun tampi zawwn ah an tih zah ngai mi pakhat asi fawn.Cu ruang ahcun Mike Pompeo cu tutang presidency ahhin dainak in zeitindah president hi an i tleng khawh hna lai tiah ruahnak an rak hal.\nCu biahalnak cu fiangtop in a rak leh hna loh, mi sawhsawh nih an ruahnak menmen in arak leh hna. Cu hnu ah tutang ah mike pompeo nih achim mi, President Trump power hi fawite in cuh le laksawh kho men ding asi te lai loh, cu lawng siloin Trump nihin a lamkip in thil tuahnak power a ngeih fawn. Hi ruang ahhin Trump caah hin ruahchanh nak lam a um ko rih tiah achim. Hihi NTP nih an tial mi asi.Amah nih Mike Pompeo biachim mi chungah an I fiang mi pakhat an chim mi cu, Trump hi fawi tein thlak khawh asi lai lo tiah an chim.Source:NTP News\nNetanyahu Nih Phone Chawn Bak In Biden He I Hawikom Nak Ser Ding In Minutes 46 Chung A Chawnh Colh\nVawleicung Cauk Lak Ah An Cawk Tam Bikmi Cauk Asi Te Lai. 24hr Bak Ah Minung 890000 Nih An Cawk Manh


USA zong a buai tuk cang, a chonh mi an tam chin lengmang i, a thimi an tam chin lengmang tikah Cozah rian ttuantu pawl zong an lungrethei tak tak cang. Atu hi athimi mi minung 179 an si cang i, zawtnak angeih mi 11500 an phan cang. Natein cozah nih fakpi in rian a ttuan lio a si. USA mipi caah le Chinmi USA ah um mi caah cun hna ngam tein um ding si ko, mah bantuk in President Trump nih mipi caah rian a ttuan mi zoh ah cun hna a ngam tuk hrinhrang. Atu lio vawlei ramkip nih an buaipi ngai mi le mikip nih kan tih ngai mi Coronavirus nih harnak a kan pek tuk caah mi tampi cu rian ttuan khawh ti lo in inn ah um a si cang.\nEi ding cawk cia a si. Zumtu kan caah Pathian he kan in tawnnak caan tha ah hman hna u sih. President Trump nih $100billion coronavirus Relief bill sign a tuah cang. President Trump nih $100Billion Coronavirus relief bill cu law ah serh i min thutnak a tuah cang.